cyanic-selkie/wikianc huggingface dataset:
കൽക്കാരി
പരിപാലന സ്ഥിതി
ഇടുക്കിയിൽ നിന്നും കണ്ടു കിട്ടിയിടുള്ള ഇവ, ഏലം , ചായ തോട്ടങ്ങളിൽ നിന്നും ഉള്ള കിടനാശിനി മാലിന്യം നിമിത്തം ഇപ്പോൾ വംശനാശത്തിന്റെ വക്കിൽ ആണ് , റെഡ് ലിസ്റ്റ് ഡാറ്റ പ്രകാരം ഇവ വംശനാശത്തിന്റെ വക്കിൽ ആണ്.
അവലംബം
വർഗ്ഗം:കേരളത്തിലെ തദ്ദേശീയ മത്സ്യങ്ങൾ വർഗ്ഗം:മത്സ്യങ്ങൾ
സർപ്പശലഭം
ലോകത്തിലെ വലിയ നിശാശലഭങ്ങളിൽ ഒന്നാണ് അറ്റ്‌ലസ് ശലഭം അഥവാ സർപ്പശലഭം (Atlas Moth). നേരത്തെ അറ്റ്ലസ് ശലഭത്തിന്റെ ഉപവർഗമായി കണക്കാക്കിയിരുന്ന Attacus taprobanis ആണ് ദക്ഷിണ ഇന്ത്യയിലും ശ്രീലങ്കയിലും കാണപ്പെടുന്നത്.
ചിറകുകളുടെ വിസ്താരത്താൽ ഇതാണ് ലോകത്തെ ഏറ്റവും വലിയ നിശാശലഭം എന്നു കരുതിയിരുന്നു. എന്നാൽ സമീപകാലപഠനങ്ങൾ പ്രകാരം ന്യൂ ഗിനിയിലെയും വടക്കേ ആസ്ത്രെലിയയിലെയും ഹെർക്കുലീസ് നിശാശലഭം ഇതിനേക്കാൾ വലിയതാണെന്നു കാണുന്നു. അവയുടെ ചിറകുകളുടെ വിസ്താരവും കൂടുതലാണ്.
നിബിഡവനപ്രദേശങ്ങളിലാണ് ഇവയെ കണ്ടുവരുന്നത്. ഇരുചിറകുകളും വിടർത്തുമ്പോൾ 240 മില്ലീമീറ്റർ നീളമുണ്ട്. ചെമപ്പ് കലർന്ന തവിട്ടുനിറമാണ് ഇതിന്. മുൻചിറകുകളിൽ പാമ്പിന്റെ കണ്ണുകളെപ്പോലെ കറുത്ത പൊട്ടുകളുണ്ട്. ശത്രുക്കളിൽനിന്ന് രക്ഷനേടാൻ ഇതുപകരിക്കുന്നു. മുൻ-പിൻ ചിറകുകളിൽ വെളുത്ത നിറത്തിൽ ത്രികോണ അടയാളങ്ങളുണ്ട്. ചിറകുകൾക്കു പിന്നിൽ പാമ്പിന്റെ തലയുടെ രൂപമുള്ളതിനാൽ സ്‌നേക്‌സ് ഹെഡ് എന്നും ഇതിനെ വിളിക്കുന്നുണ്ട്. സാധാരണ ശലഭങ്ങളെപ്പോലെ ജീവിതചക്രമുള്ള ഇവ നിത്യഹരിതവൃക്ഷങ്ങളുടെ ഇലകളിലാണ് മുട്ടയിടുന്നത്. കറുപ്പ്, ബ്രൗൺ, പർപ്പിൾ നിറങ്ങളിൽ അറ്റ്‌ലസ് ശലഭങ്ങളെ കണ്ടെത്തിയിട്ടുണ്ട്. ഈ ശലഭങ്ങൾക്ക് രണ്ടുമാസം മാത്രമേ ആയുസ്സുള്ളൂ. അറ്റ്‌ലസ് ശലഭങ്ങൾ ആവാസവ്യവസ്ഥയിൽനിന്ന് അധികദൂരം പറന്നുപോകാറില്ല.
തെക്കുകിഴക്കൻ ഏഷ്യയിലെ വനമേഖലകളിൽ ഈർപ്പമുള്ള പ്രദേശങ്ങളിലാണ് ഇവയെ കണ്ടുവരാറുള്ളത്. സാധാരണഗതിയിൽ 10 മുതൽ 12 ഇഞ്ചുവരെയാണ് വിടർത്തിയ ചിറകുകളുടെ നീളം. ഈ വിഭാഗത്തിലെ ആൺശലഭങ്ങളേക്കാൾ പെൺശലഭങ്ങൾക്കാണ് വലിപ്പവും ഭംഗിയും കൂടുതൽ. രണ്ടാഴ്ച മാത്രം നീണ്ടു നിൽക്കുന്ന വർണ ശബളമായ ജീവിതത്തിൽ ഈ ശലഭങ്ങൾ ആഹാരം കഴിക്കാറില്ല. പുഴുവായിരിക്കെ ആഹരിച്ചതിന്റെ കരുതൽ ഉപയോഗപ്പെടുത്തിയാണ് പ്രജനനത്തിനു മാത്രമായുള്ള ജീവിതം നയിക്കുന്നത്. വായ ഭാഗം തീരെ വികാസം പ്രാപിക്കാറില്ല. പെണ്ണിന്റെ പ്രത്യേക ഹോർമോൺ ഗന്ധത്തിൽ ആകൃഷ്ടരായാണ് ആൺ ശലഭം എത്തുന്നത്.
പുറത്തേക്കുള്ള കണ്ണികൾ
വർഗ്ഗം:നിശാശലഭങ്ങൾ വർഗ്ഗം:ഏഷ്യയിലെ ശലഭങ്ങൾ വർഗ്ഗം:ജപ്പാനിലെ നിശാശലഭങ്ങൾ
കാവിലുംപാറ ഗ്രാമപഞ്ചായത്ത്
കോഴിക്കോട് ജില്ലയിലെ ഒരു മലയോര ഗ്രാമമാണ് കാവിലുംപാറ. വയനാട് ജില്ലയോട് ചേർന്നാണ് ഇത് സ്ഥിതിചെയ്യുന്നത്. പ്രശസ്തമായ കുറ്റ്യാടി തേങ്ങ ഇവിടെയാണ് വിളയുന്നത്. തൊട്ടിൽപ്പാലം അങ്ങാടിയാണ് ഈ പഞ്ചായത്തിന്റെ സിരാകേന്ദ്രം. ഈ പഞ്ചായത്ത്. വടകര താലൂക്കിൽ കുന്നുമ്മൽ ബ്ളോക്കിൽ ഉൾപ്പെടുന്നു. വിസ്തീർണം 84.81 ചതുരശ്ര കിലോമീറ്റർ. അതിരുകൾ വടക്ക് നരിപ്പറ്റ, വയനാട് ജില്ലയിലെ തൊണ്ടർനാട് പഞ്ചായത്തുകൾ, കിഴക്ക് വയനാട് ജില്ലയിലെ തൊണ്ടർനാട്, വെള്ളമുണ്ട, പപടിഞ്ഞാറത്തറ പഞ്ചായത്തുകൾ, പടിഞ്ഞാറ് കായക്കാടി, മരുതോങ്കര പഞ്ചായത്തുകൾ, തെക്ക് മരുതോങ്കര, ചക്കിട്ടപ്പാറ പഞ്ചായത്തുകൾ എന്നിവ
2001 ലെ സെൻസസ് പ്രകാരം പഞ്ചായത്തിലെ ജനസംഖ്യ 20320 ഉം സാക്ഷരത 89.99 ശതമാനവും ആണ്.
ഭൂമിശാസ്ത്രം
വയനാട് ജില്ലയോട് ചേർന്ന് കിടക്കുന്ന ഒരു മലയോര മേഖലയാണ് കാവിലുംപാറ. നിരവധി മലകൾ ചേർന്നതാണ് ഈ പ്രദേശം. നിബിഢവനങ്ങളാണ് ഈ ഗ്രാമത്തിന്റെ മറ്റൊരി പ്രത്യേകത. നിരവധി അരുവികളും പുഴകളും, ഏതാനും ചെറു വെള്ളച്ചാട്ടങ്ങളും ഉണ്ട് ഈ പ്രദേശത്ത്. പ്രശസ്തമായ കുറ്റ്യാടിപ്പുഴ ഉത്ഭവിക്കുന്നത് ഇവിടെ നിന്നാണ്.
കാർഷികമേഖല
ഗ്രാമ്പു
ലോകത്തിലെ ഏറ്റവും അധികം ഓയിൽ കണ്ടൻ്റ് ഉള്ള ഗ്രാമ്പു ഉല്പാദിപ്പിക്കുന്നത് കാവിലുംപാറ പഞ്ചായത്തിലെ മലയോര മേഖലകളായ വട്ടിപ്പന, പൊയിലോംചാൽ പ്രദേശങ്ങളിൽ ആണ്.
ജനവിഭാഗങ്ങൾ
തിരുവിതാംകൂറിൽ നിന്നും കുടിയേറിയ ജനവിഭാഗങ്ങൾ വളരെ അധികമുള്ള നാടാണ് കാവിലുംപാറ. മറ്റ് ജനവിഭാഗങ്ങൾ അടുത്തുള്ള പ്രദേശങ്ങളിൽ നിന്നും കുടിയേറിയവരാണ്. ക്രിസ്തുമതവിശ്വാസികൾ ചുറ്റുമുള്ളപ്രദേശങ്ങളെ അപേക്ഷിച്ച് കൂടുതലായി കാണപ്പെടുന്നു. ഇവിടെയുള്ള പ്രധാന വിദ്യാഭ്യാസ സ്ഥാപനങ്ങളെല്ലാം ക്രിസ്ത്യൻ മിഷിനറിമാർ തുടങ്ങിവെച്ചതാണ്.
പ്രധാന ആകർഷണങ്ങൾ
ചെറിയ വെളളച്ചാട്ടങ്ങളും, അരുവികളും, സൂര്യാസ്ഥമനവും ഒക്കെ മനോഹരമായി കാണാൻ സാധിക്കുന്ന അവൂർവ്വ സുന്ദര മലയോര മേഖല.അവധി ദിനങ്ങൾ ആസ്വദിക്കുവാനും ചെറിയ ട്രക്കിങ്ങിനുമൊക്കെയായി ധാരാളം ആളുകൾ എത്തുന്നു.തൊട്ടിൽപാലത്തു നിന്നു 10 km ദൂരത്തിൽ സ്ഥിതി ചെയ്യുന്നു. പ്രകൃതി മനോഹരമായ കുറ്റ്യാടി ചുരം സ്ഥിതി ചെയ്യുന്നത് കാവിലുംപാറ പഞ്ചായത്തിലാണ്.
കാവിലുംപാറ സർവ്വീസ് സഹകരണ ബാങ്ക്
കാവിലുംപാറയിലെ സഹകരണ ബാങ്കാണിത്. തൊട്ടിൽപ്പാലത്താണ് ഇതിന്റെ ഓഫീസ് സ്ഥിതിചെയ്യുന്നത്. കർഷകർക്ക് ബാങ്ക് വായ്പയും, നിക്ഷേപത്തിനുള്ള സൗകര്യവും നൽകുന്നു.
കാവിലുംപാറ അഗ്രിക്കൾച്ചറൽ മാർക്കറ്റിംഗ് സൊസൈറ്റി
കാർഷിക മേഖലയിലെ ഉത്പന്നങ്ങൾ മൂല്യവർദ്ധനവ് നടത്താനും, മാർക്കറ്റിംഗ് നടത്താനുമായുള്ള കൂട്ടായ്മ. സഹകരണ നിയമത്തിന്റെ അടിസ്ഥാനത്തിൽ പ്രവർത്തിക്കുന്നു. ഇപ്പോൾ ഇതിന്റെ കീഴിൽ ഒരു കൊപ്ര ‍ഡ്രൈയർയൂനിറ്റും ഇളനീർ പ്രൊസസിംഗ് യൂണിറ്റുമുണ്ട്.
ജനകീയ വായനശാല & ഗ്രന്ഥാലയം മൊയിലോത്തറ
1953 ൽ സ്ഥാപിതമായി. കാവിലുംപാറയിലെ ആദൃത്തെ ഗ്രന്ഥാലയമാണ്. ജനറൽ ലൈബ്രറി, റഫറൻസ് ലൈബ്രറികളിലായി 15000 ൽ പരം ഗ്രന്ഥങ്ങളുടെ ശേഖരം. കേരള സ്റ്റേറ്റ് ലൈബറി കൗൺസിൽ അംഗീകാരം 1957 ൽ നേടി. ബാലവേദി, വനിതാവേദി ഉദയ കലാസമിതി, കായിക സമിതി, പാലിയേറ്റിവ് പ്രവർത്തനം തുടങ്ങിയപ്രവർത്തനങ്ങൾ, വീടുകളിൽ വനിതകൾക്കും വയോജനങ്ങൾക്കും പുസ്തകം എത്തിക്കുന്ന പദ്ധതി, ഫിലിം ക്ലബ്ബ് തുടങ്ങിയവയും പ്രവർത്തിക്കുന്നു. കൂടാതെ വിവിധ വിഷയങ്ങളെ അടിസ്ഥാനമാക്കി ക്ലാസുകൾ, സെമിനാറുകൾ, സംവാദങ്ങൾ, ബോധവൽക്കരണ ക്ലാസുകൾ സംഘടിപ്പിച്ചു വരുന്നു. നാടകം, നാടൻ കലാരൂപങ്ങളായ തച്ചോളിക്കളി, രാജസൂയം കോൽക്കളി, ഓറിഗാമി തുടങ്ങിയവയ്ക്കുള്ള പരിശീലനങ്ങളും നടത്തിവരുന്നു
കെ.എസ്.ആർ.ടി.സി ഡിപ്പോ
കെ.എസ്.ആർ.ടി.സി യുടെ ഒരു ഡിപ്പോതന്നെ ഇവിടെ പ്രവർത്തിക്കുന്നു. കാവിലുംപാറയുടെ ഉൾപ്രദേശങ്ങളിലേക്കും അടുത്തുള്ള പ്രധാന നഗരങ്ങളായ കോഴിക്കോട്, വടകര എന്നിവടങ്ങളിലേക്കും സ്ഥിരമായി സർവ്വീസ് നടത്തുന്നു. വയനാടൻ ചുരം കയറി, മാനന്തവാടി, ബത്തേരി തുടങ്ങിയപ്രദേശങ്ങളിലെക്കും സ്ഥിരമായി സർവ്വീസ് ഉണ്ട്
കാവിലുംപാറ ക്ഷീരവികസന സൊസൈറ്റി
പാലുല്പാദകരുടെ കൂട്ടായ്മ. ദിവസവും രാവിലെയും വൈകീട്ടും വാഹനങ്ങളിൽ പാല് ശേഖരിക്കുന്നു. പ്രാദേശികമായുള്ള ആവശ്യം കഴിഞ്ഞുള്ള പാല് പാൽപ്പൊടി നിർമ്മാണയൂനിറ്റിന് നൽകുന്നതിലൂടെ ക്ഷീരകർഷകരുടെ ഉത്പന്നത്തിന് സ്ഥിരമായ മാർക്കറ്റ് ലഭ്യമാക്കുന്നു.
പ്രധാന പ്രദേശങ്ങൾ
കാവിലുംപാറ പഞ്ചായത്തിൽ ഉൾപ്പെടുന്ന പ്രധാന പ്രദേശങ്ങൾ താഴെ കൊടുക്കുന്നു
അവലംബം
വർഗ്ഗം:കോഴിക്കോട് ജില്ലയിലെ ഗ്രാമപഞ്ചായത്തുകൾ
ചുവപ്പുനാട
കർശനമായ ഔപചാരിക നിയമങ്ങൾ മൂലം തീരുമാനമെടുക്കുന്നതിലോ നടപടികൾ കൈക്കൊള്ളുന്നതിലോ ഉണ്ടാവുന്ന കാലതാമസത്തെ പരിഹാസോക്തിയോടെ കുറിക്കാൻ ഉപയോഗിക്കുന്ന പദമാണ്‌ ചുവപ്പുനാട. പൊതുവിൽ സർക്കാർ സ്ഥാപങ്ങളുമായി ബന്ധപ്പെട്ടാണ്‌ ഈ പദം ഉയർന്നു വരാറുള്ളത്. എങ്കിലും മറ്റു സംഘടനകളായ കോർപറേഷനുകൾ പോലുള്ളവയ്ക്കും ഇത് ബാധകമാണ്‌. അനാവശ്യമായ കടലാസുജോലികൾ,ആവശ്യമില്ലാത്ത അനുമതിയും മറ്റും നേടിയെടുക്കേണ്ടി വരിക, നിരവധി ആളുകളുടെ അനുമതിയും അംഗീകാരങ്ങളും ആവശ്യമായി വരിക എന്നിവയിലൂടെ ഒരു കാര്യത്തെ കൂടുതൽ ദുഷ്കരമാക്കുകയും അതിന്റെ പ്രവർത്തന വേഗം കുറയാനിടയാവുകയും ചെയ്യുക എന്നതാണ്‌ ചുവപ്പുനാടയുടെ പരിണതഫലം.
ചരിത്രം
ഈ പദത്തിന്റെ ഉത്ഭവം എങ്ങനെയെന്നത് വ്യക്തമല്ല. പക്ഷേ 16-ആം നൂറ്റാണ്ടിൽ ഇത് ചരിത്രരേഖകളിൽ അടയാളപ്പെടുത്തിയിട്ടുണ്ട്. കാതറിൻ ഓഫ് ആർഗണെ, പോപ്പ് ക്ലെമന്റ് ഏഴാമൻ വിവാഹമോചനം നടത്തിയതിന്റെ പേരിൽ ഹെൻറി എട്ടാമൻ ചില കടുത്ത പരാതികൾ നൽകി അദ്ദേഹത്തെ ബുദ്ധിമുട്ടിച്ചു. ഏകദേശം 80 നിവേദനങ്ങൾ അദ്ദേഹം പോപ്പ് ക്ലമെന്റിന്റെ പേരിൽ ചുമത്തി. കർഥിനാൾ വൊൾസെയിൽ നിന്നും മറ്റു ചിലരിൽ നിന്നുമായി ശേഖരിക്കപ്പെട്ട ഈ നിവേദനങ്ങളുടെ ഒരു ചിത്രം വത്തിക്കാൻ ശേഖരത്തിൽ സൂക്ഷിച്ചിട്ടുണ്ട്. ഈമൺ ഡുഫ്ഫിയുടെ "പാപികളും പുണ്യാളന്മാരും -പോപ്പുമാരുടെ ഒരു ചരിത്രം" എന്ന ഗ്രന്ഥത്തിന്റെ 106-ആം താളിൽ ഇതു കാണാം. രേഖകളുടെ കൂമ്പാരം ,ഓരോന്നും മുദ്രണം ചെയ്ത്, ചുവപ്പു നാടകൾകൊണ്ട് ബന്ധിപ്പിച്ച് (അന്നത്തെ നിയമം അങ്ങനെയായിരുന്നു) യഥർത്ഥ രൂപത്തിൽ അടുക്കിവെച്ചതായി കാണാൻ കഴിയും.
ഈ നിയമം 17-ആം നുറ്റാണ്ടിലും 18-ആം നുറ്റാണ്ടിലും തുടർന്നു. തോമസ് കാർലൈന്‌ മുമ്പ് ചാൾസ് ഡിക്കൻസ് ആണ്‌ ഈ പദം ആദ്യമായി ഉപയോഗിച്ചതെന്ന് വിശ്വസിക്കപ്പെടുന്നതെങ്കിലും ഔദ്യോഗിക രേഖകൾ ചുവപ്പുനാടയിൽ ബന്ധിച്ച് സൂക്ഷിക്കുന്ന ഇംഗ്ലീഷ് പതിവിനെ, തോമസ് കാർലൈൻ ആണ്‌ തന്റെ എഴുത്തിലൂടെ ഉദ്യോഗസ്ഥവിഭാഗത്തിന്റെ അനാസ്ഥക്കെതിരെ പ്രതിഷേധിച്ച് പ്രചാരം നൽകിയത്.
കപീഷ്
കപീഷിന്റെ കൂട്ടുകാരൻ പിന്റു എന്ന മാനാണ്.ടിന്റു അല്ല
പൂമ്പാറ്റ, ട്വിങ്കിൾ, ബാലരമ എന്ന ബാലമാസികകളിൽ പ്രസിദ്ധികരിച്ചിരുന്ന ഒരു ചിത്രകഥയാണ് കപീഷ്. അത്ഭുത ശക്തികളുള്ള ഒരു കുരങ്ങനാണു് കപീഷ്. വാൽ നീട്ടുവാനുള്ള കഴിവാണ്‌ കപീഷിനെ അപകടങ്ങളിൽ നിന്ന് രക്ഷിക്കുന്നത്. കപീഷിനു സുഹൃത്തുക്കളായി ബബൂച്ച എന്നോരു കരടിയും ടിന്റു എന്നൊരു മാനും മോട്ടു എന്നൊരു മുയലും പഞ്ചാ എന്നൊരു പരുന്തുമുണ്ട്. കപീഷിന്റെ പ്രധാന ശത്രുക്കൾ ദൊപ്പയ്യ എന്ന വേട്ടക്കാരനും പീലു എന്ന കടുവയും സിഗാൾ എന്ന കുറുക്കനും ആണ്. ആകാശത്തിലേക്ക് വാൽ നീട്ടി കുത്തനെ നിർത്തുന്നതാണ് കപീഷിന്റെ സിഗ്നൽ.
ചിത്രകഥാപരമ്പര
മുംബൈ ആസ്ഥാനമാക്കിയുണ്ടായിരുന്ന 'രംഗ രേഖാ ഫീച്ചേസ്' എന്ന കോമിക്‌സ് സിൻഡിക്കേറ്റിങ്ങ് സ്ഥാപനത്തിനായി (സ്ഥാപിതം: 1970) അനന്ത പൈ തയ്യാറാക്കി വിതരണം ചെയ്തു വന്നിരുന്ന കോമിക്‌സ് സ്ട്രിപ്പിന്റെയും (ചിത്രകഥാപരമ്പര) അതിലെ മുഖ്യകഥാപാത്രമായാണ് 'കപീഷ്' കാർട്ടൂൺ ലോകത്തേയ്ക്കെത്തുന്നത്. ഈ ശീർഷകത്തിലുള്ള ആദ്യത്തെ കോമിക്‌സ് പ്രസിദ്ധീകരിച്ചത് 1976-ൽ കാർട്ടൂണിസ്റ്റ് ശങ്കർ സ്ഥാപിച്ച 'ചിൽഡ്രൻസ് വേൾഡ്' എന്ന ഇംഗ്ലീഷ് ബാലമാസികയിലാണ്. പിന്നീട് ഇത് ഇന്ത്യയിലെങ്ങുമുള്ള വിവിധ ഭാഷകളിലുള്ള ബാലമാസികകളിൽ പരിഭാഷപ്പെടുത്തി പ്രസിദ്ധീകരിക്കാനാരംഭിച്ചു. മലയാളത്തിൽ ഇതിന്റെ പ്രസിദ്ധീകരണഅവകാശംനേടിയ പൈകോ, അവരുടെ 'പൂമ്പാറ്റ' എന്ന പ്രസിദ്ധീകരണത്തിന്റെ ആദ്യലക്കം മുതൽ (1978 ജൂൺ) പ്രസിദ്ധീകരിക്കാനാരംഭിച്ചു. പിന്നീട് 'ബാലരമ' ഇതിന്റെ മലയാളം പ്രസിദ്ധീകരണഅവകാശം നേടി. ഇരിങ്ങാലക്കുട സ്വദേശിയായ മോഹൻദാസ് ആണ് ഇതിലെ ബഹുഭൂരിപക്ഷം ചിത്രങ്ങളും വരച്ചിട്ടുള്ളത്.
നാലുപേജുകളുള്ള ഒരു ചിത്രകഥയിൽ ഒരു ഖണ്ഡം പൂർത്തിയാകും വിധമാണ് ഈ ചിത്രകഥാപരമ്പര തയ്യാറാക്കിയിട്ടുള്ളത്. അനന്ത പൈയുടെ (അങ്കിൾ പൈ എന്ന പേരിൽ കുട്ടികളുടെ ഇടയിൽ പ്രസിദ്ധനായ) ജന്മദേശമായ തെക്കൻ കർണ്ണാടകയിലെ ഒരു വനത്തിന്റെ പശ്ചാത്തലത്തിലാണ് സംഭവവിവരങ്ങൾ ഒക്കെയും. ഈ വനത്തിന് അങ്കിൾ പൈ നല്കിയ പേര് 'കാഡു' എന്നാണ്!
പശ്ചാത്തലം
പ്രത്യേകമായ ദൈവാനുഗ്രഹത്താൽ വാൽ തന്റെ അഭീഷ്ടമനുസരിച്ച് നീട്ടുവാനും ചുരുക്കുവാനും കഴിയുന്ന നല്ലവനും കൗശലക്കാരനുമായ ഒരു കുരങ്ങാണ് ഈ ചിത്രകഥാ പരമ്പരയുടെ കേന്ദ്രകഥാപാത്രം. കപീഷ് കാട്ടിലെ നല്ലവരായ മൃഗങ്ങളെയും ഇള എന്ന പെൺകുട്ടിയെ പല അപകടങ്ങളിൽ നിന്ന് രക്ഷിക്കുകയും ദുഷ്ടന്മാരായ നായാട്ടുകാരൻ ദൊപ്പയ്യയെയും ദുഷ്ടമൃഗങ്ങളെയും ശിക്ഷിക്കുന്നതുമാണ് എല്ലാ കഥകളിലും ഉള്ളത്. 'നന്മ'യുടെ വിജയം തന്നെ അടിസ്ഥാന ആശയം.
'കപീഷി' ലെ മറ്റ് കഥാപാത്രങ്ങൾ ഇവരൊക്കെയാണ്: ഇള (കപീഷിന്റെ സ്‌നേഹിതയായ പെൺകുട്ടി); മൊട്ടു (നല്ലവനായ മുയൽ); പിന്റു (മാൻകുട്ടി); ബബൂച്ച (കപീഷിന്റെ സ്‌നേഹിതനായ കരടി); കാശപു (നല്ലവനായ ആമ); ബന്ദീലാ (സ്‌നേഹിതനായ ആനക്കുട്ടി); പഞ്ച (കപീഷിന്റെ സ്‌നേഹിതനായ പരുന്ത്); ദൊപ്പയ്യ (ദുഷ്ടനായ നായാട്ടുകാരൻ); സിഗാൾ (കുതന്ത്രക്കാരനായ കുറുക്കൻ); പീലു (ദുഷ്ടനും വിഢിയുമായ കടുവ)
കഥാപാത്രം
കപീഷ് ചിത്രകഥകൾ തയ്യാറാക്കിയിരുന്ന 'രംഗ രേഖ ഫീച്ചേഴ്‌സ്' എന്ന കോമിക്‌സ് സിൻഡിക്കേറ്റിങ്ങ് സ്ഥാപനം 1998 വരെ നിലനിന്നു; അതിനുശേഷം അതിന്റെ അവകാശികൾ ഹൈദ്രാബാദിലെ 'കളർ ചിപ്പ്‌സ്' എന്ന അനിമേഷൻ സ്റ്റുഡിയോയ്ക്ക് വിറ്റു. കപീഷ് കഥാപാത്രമാക്കിയ കാർട്ടൂൺ മൂവി വീഡിയോകൾ തയ്യാറാക്കി.
പുല്ലിച്ചിറ അമലോത്ഭവ മാതാ പള്ളി
കൊല്ലം ജില്ലയിലെ മയ്യനാട് ഗ്രാമപഞ്ചായത്തിൽ സ്ഥിതിചെയ്യുന്ന ഒരു ക്രിസ്ത്യൻ ദേവാലയമാണ് പുല്ലിച്ചിറ അമലോത്ഭവ മാതാ പള്ളി (Pullichira Immaculate Conception Church). യേശുക്രിസ്തുവിന്റെ മാതാവായ പരിശുദ്ധ കന്യാമറിയത്തിന്റെ രൂപം പ്രതിഷ്ഠിച്ചിരിക്കുന്ന ഈ പള്ളി, ദക്ഷിണ കേരളത്തിലെ ആദ്യത്തെ മരിയൻ തീർത്ഥാടനകേന്ദ്രം കൂടിയാണ്.
1572-ൽ പോർച്ചുഗീസുകാരാണ് പുല്ലിച്ചിറ പള്ളി നിർമ്മിച്ചത്. പോർച്ചുഗലിൽ നിന്ന് കൊണ്ടുവന്ന അൾത്താരയിലാണ് മാതാവിന്റെ രൂപം പ്രതിഷ്ഠിച്ചിരിക്കുന്നത്. പൂർണ്ണമായും തടിയിൽ നിർമ്മിതമായ മാതൃരൂപത്തിന്റെ ദർശനം കിഴക്കോട്ടാണ്. അതിനാൽ പുല്ലിച്ചിറ മാതാവിനെ 'കിഴക്കുനോക്കിയമ്മ' എന്നും 'മലനോക്കിയമ്മ' എന്നും വിളിക്കാറുണ്ട്.
ഐതിഹ്യം
പോർച്ചുഗീസുകാരുമായി ബന്ധപ്പെട്ട ഐതിഹ്യമാണ് ഇവിടെ പ്രചാരത്തിലുള്ളത്. അറബിക്കടലിൽ കൊടുങ്കാറ്റിൽ അകപ്പെട്ട പോർച്ചുഗീസ് നാവികർ കപ്പലിൽ നിന്ന് ഭാരമുള്ള വസ്തുക്കൾ കടലിലേക്ക് വലിച്ചെറിഞ്ഞു തുടങ്ങി. കപ്പലിലെ പ്രാർത്ഥനാ മുറിയിൽ സൂക്ഷിച്ചിരുന്ന മാതാവിന്റെ രൂപത്തെയും അവർക്ക് കടലിൽ ഉപേക്ഷിക്കേണ്ടി വന്നു. മാതൃരൂപം കടലിൽ സ്പർശിച്ചതും കൊടുങ്കാറ്റ് ശമിച്ചുവെന്നും, മാതാവിന്റെ കാരുണ്യത്താലാൺ തങ്ങൾ അപകടത്തിൽ നിന്നു രക്ഷപ്പെട്ടതെന്നും വിശ്വസിച്ച പോർച്ചുഗീസുകാർ കപ്പൽത്തട്ടിൽ വച്ച് ഒരു പ്രതിജ്ഞ ചെയ്തു. കടലിൽ ഒഴുകിക്കൊണ്ടിരുന്ന മാതാവിന്റെ രൂപം ഏതു കരയിൽ അടിഞ്ഞാലും അവിടെ ഒരു ദേവാലയം നിർമ്മിക്കുമെന്നായിരുന്നു പ്രതിജ്ഞ.
പിറ്റേദിവസം പ്രഭാതത്തിൽ മാതാവിന്റെ രൂപം പുല്ലിച്ചിറ കായൽത്തീരത്ത് ഒഴുകിയെത്തുകയും അവിടുത്തെ വിശ്വാസികൾ അതിനെ ഒരു പ്രാർത്ഥനാലയത്തിൽ പ്രതിഷ്ഠിക്കുകയും ചെയ്തു. "നിങ്ങൾ എന്നെ കിഴക്കോട്ട് ദർശനമാക്കണം" എന്നൊരു അശരീരി അപ്പോൾ കേട്ടുവെന്നും അതിൻപ്രകാരം മാതാവിന്റെ രൂപം കിഴക്കുദിശയിലേക്ക് തിരിച്ച് വച്ചുവെന്നുമാണ് വിശ്വാസം. ഇതുകൊണ്ടാണ് പുല്ലിച്ചിറ മാതാവിനെ 'കിഴക്കുനോക്കിയമ്മ'യെന്നും 'മലനോക്കിയമ്മ'യെന്നും വിളിക്കുന്നത്.
പ്രതിജ്ഞ നിറവേറ്റുവാൻ പുല്ലിച്ചിറയിലെത്തിയ പോർച്ചുഗീസുകാർ 1572-ൽ ഇവിടെ ഒരു ദേവാലയം നിർമ്മിച്ചു. മാതാവിന്റെ രൂപം പ്രതിഷ്ഠിക്കുന്നതിനായി കൊത്തുപണികൾ കൊണ്ട് അലങ്കരിച്ച ഒരു അൾത്താര പോർച്ചുഗലിൽ നിന്ന് കൊണ്ടുവന്നു. അവർ മാതൃരൂപം അതിൽ പ്രതിഷ്ഠിച്ചു.
പോർച്ചുഗീസുകാർ പള്ളി നിർമ്മിച്ചുകൊണ്ടിരുന്നപ്പോൾ ശുദ്ധജല ദൗർലഭ്യം ഉണ്ടായെന്നും പുല്ലിച്ചിറ കായലിലെ ഉപ്പുവെള്ളം മാറി ശുദ്ധജലമായി എന്നും വിശ്വസിക്കുന്നു. ഈ അത്ഭുതത്തിനു പിന്നിൽ പരിശുദ്ധ കന്യാമറിയമാണെന്നു വിശ്വസിച്ചവർ പുല്ലിച്ചിറ മാതാവിനെ 'ഉപ്പുവെള്ളം നല്ല വെള്ളമാക്കിയ അമ്മ'യെന്നു വിളിച്ചു.
പുല്ലിച്ചിറ തീർത്ഥാടനം
പുല്ലിച്ചിറ പള്ളിയിൽ എല്ലാവർഷവും ഡിസംബർ മാസത്തിൽ തിരുനാൾ മഹോത്സവം നടക്കാറുണ്ട്. ഈ ഒരു മാസ കാലയളവിനെ 'പുല്ലിച്ചിറ തീർത്ഥാടനം' എന്നുവിശേഷിപ്പിക്കുന്നു. പുല്ലിച്ചിറ തീർത്ഥാടനത്തിൽ പങ്കെടുക്കുവാൻ കൊല്ലം ജില്ലയുടെ ഇതരഭാഗങ്ങളിൽ നിന്നും മറ്റു ജില്ലകളിൽ നിന്നും നിരവധി വിശ്വാസികൾ ഇവിടെയെത്തുന്നു. ഇതിൽ മറ്റു മതക്കാരും ഉൾപ്പെടുന്നു.
അവലംബം
വർഗ്ഗം:കൊല്ലം ജില്ലയിലെ ക്രിസ്ത്യൻ പള്ളികൾ
അമർചിത്രകഥ
തുടക്കം
1967 ൽ ആണ് അമർ ചിത്രകഥ ആരംഭിച്ചത്.തേജോമയമായ ഭാരതീയ പൈത്യകത്തെ കുറിച്ച് കുട്ടികൾക്ക് അവബോധം ഉണ്ടാക്കുക എന്നതായിരുന്നു ആരംഭ ലക്‌ഷ്യം .ആകെ 400  ൽ പരം അമർ ചിത്രകഥ പുസ്തകങ്ങൾ പുറത്തിറക്കിയിട്ടുണ്ട് .ലോകമെമ്പാടുമായി 90 ദശലക്ഷം കോപ്പികൾ വിറ്റഴിഞ്ഞിട്ടുണ്ട്.
സ്വാധീനം
നിരവധി ഇന്ത്യക്കാർ ഗ്യഹാതുരത്വം ഉണർത്തുന്ന അവരുടെ പഴയ കാലത്തിലേക്ക് തിരിഞ്ഞു നോക്കുമ്പോൾ അവരുടെ ജീവിതത്തെ വളരെയേറെ സ്വാധീനിച്ച ഒന്നാണ് അമർ ചിത്രകഥ എന്ന് തിരിച്ചറിയുന്നു.
ഗ്രന്ഥസൂചി
വർഗ്ഗം:ചിത്രകഥകൾ
പിസ്ഗാ ദേശീയ വനം
പിസ്ഗാ ദേശീയ വനം അമേരിക്കൻ ഐക്യനാടുകളിൽ പടിഞ്ഞാറൻ വടക്കൻ കരോലിനയിലെ അപ്പലേച്ചിയൻ പർവതനിരകളിലെ ഒരു ദേശീയ വനമാണ്. അമേരിക്കൻ ഐക്യനാടുകളിലെ കൃഷി വകുപ്പിന്റെ ഭാഗമായ യുണൈറ്റഡ് സ്റ്റേറ്റ്സ് ഫോറസ്റ്റ് സർവീസാണ് ഇത് നിയന്ത്രിക്കുന്നത്. പിസ്ഗാ ദേശീയ വനം പൂർണ്ണമായും വടക്കൻ കരോലിന സംസ്ഥാനത്തിനകത്തായാണ് സ്ഥിതിചെയ്യുന്നത്. വടക്കൻ കരോലിനയിലെ ആഷെവില്ലിലുള്ള പൊതു ആസ്ഥാനത്തു നിന്ന് മറ്റു മൂന്ന് വടക്കൻ കരോലിന ദേശീയ വനങ്ങളുമായി (ക്രൊയാറ്റാൻ, നന്തഹാല, ഉവ്ഹാരി) ചേർത്ത് ഈ ദേശീയ വനം കൈകാര്യം ചെയ്യപ്പെടുന്നു. പിസ്‌ഗ ഫോറസ്റ്റ്, മാർസ് ഹിൽ, നെബോ എന്നിവിടങ്ങളിൽ ഇതിന് പ്രാദേശിക റേഞ്ചർ ജില്ലാ ഓഫീസുകളുമുണ്ട്.
ചരിത്രം
കിഴക്കൻ അമേരിക്കൻ ഐക്യനാടുകളിലെ ആദ്യത്തെ ദേശീയ വനങ്ങളിലൊന്നായി 1916 ലാണ് പിസ്ഗാ ദേശീയ വനം സ്ഥാപിതമായത്. ഈ പുതിയ സംരക്ഷിത പ്രദേശം ബിൽറ്റ്‍മോർ എസ്റ്റേറ്റിന്റെ ഭാഗമായിരുന്ന ഏകദേശം 86,700 ഏക്കർ ഭൂപ്രദേശം ഉൾപ്പെട്ടിരുന്നുവെങ്കിലും 1914 ൽ എഡിത്ത് വാണ്ടർ‌ബിൽറ്റ് ഇതു ഫെഡറൽ സർക്കാരിന് വിറ്റിരുന്നു. 1911 ലെ വീക്ക്സ് ആക്ട് പ്രകാരം ഫോറസ്റ്റ് സർവീസ് ആദ്യമായി വാങ്ങിയവയിൽ ചില വനപ്രദേശങ്ങളും ഉൾപ്പെട്ടിരുന്നു. പടിഞ്ഞാറൻ അമേരിക്കൻ ഐക്യനാടുകളിൽ ഇതിനകം ദേശീയ വനങ്ങൾ സൃഷ്ടിക്കപ്പെട്ടിരുന്നുവെങ്കിലും, കിഴക്കൻ ഭാഗത്തുകൂടി ദേശീയ വനങ്ങൾ സൃഷ്ടിക്കാൻ ആവശ്യമായ അധികാരം വീക്സ് നിയമം നൽകി.
അവലംബം
വർഗ്ഗം:അമേരിക്കൻ ഐക്യനാടുകളിലെ ദേശീയ വനങ്ങൾ
അറംഗമുകൾ
കേരളത്തിലെ തിരുവനന്തപുരം ജില്ലയിൽ നെയ്യാറ്റിൻകര മുനിസിപ്പാലിറ്റിയിലുള്ള ഒരു ഗ്രാമമാണ് അറംഗമുകൾ.
ഹിമാനി സവർക്കർ
ഹിമാനി സവർക്കർ (ജീവിതകാലം: 1947-2015) ഹിന്ദു മഹാസഭാ പാർട്ടിയുടെ നേതാവും അഭിനവ് ഭാരത് പ്രസ്ഥാനത്തിന്റെ പ്രസിഡന്റുമായിരുന്നു. ഗോപാൽ ഗോഡ്‌സെയുടെ മകളും മഹാത്മാ ഗാന്ധിയുടെ കൊലയാളിയായ നാഥുറാം ഗോഡ്‌സെയുടെ ഭാഗിനേയിയുമായിരുന്ന അവർ ഹിന്ദു ദേശീയവാദി വി. ഡി. സവർക്കറുടെ ഇളയ സഹോദരൻ നാരായൺ സവർക്കറുടെ മരുമകളുംകൂടിയായിരുന്നു.
ജീവിതരേഖ
1947 ൽ അസിലത ഗോഡ്‌സെ എന്ന പേരിൽ ജനിച്ച ഹിമാനി സവർക്കർക്ക് മഹാത്മാ ഗാന്ധി വധിക്കപ്പെടുമ്പോൾ 10 മാസം പ്രായമുണ്ടായിരുന്നു. കൊലപാതകത്തിനുള്ള ഗൂഢാലോചനയിൽ പങ്കെടുത്തതിന് അവരുടെ പിതാവ് ഗോപാൽ ഗോഡ്‌സെ ജയിലിൽ അടയ്ക്കപ്പെട്ടു. പിതാവ് ജയിൽമോചിനാകുമ്പോൾ അവർക്ക് 18 വയസ്സായിരുന്നു.
അവലംബം
വർഗ്ഗം:1947-ൽ ജനിച്ചവർ
ജീൻ
ഒരു ജീവിയിലെ പാരമ്പര്യസ്വഭാവങ്ങളുടെ വാഹകതന്മാത്രകളാണ് ജീനുകൾ. ന്യൂക്ലികാമ്ലങ്ങളായ ഡി.എൻ.ഏ യുടേയോ ആർ.എൻ.ഏ യുടേയോ ഘടനയിൽ ഉൾകൊള്ളപ്പെട്ടിരിക്കുകയും അവയിലെ ചില നിയന്ത്രിതഭാഗങ്ങളുടേയോ, ട്രാൻസ്ക്രൈബ്ഡ് ഭാഗങ്ങളുടേയോ, മറ്റ് ധർമ്മപരശ്രേണികളുടെയോ ഒപ്പം ചേർന്ന് ഒരു മാംസ്യതന്മാത്രയുടേയോ ആർ.എൻ.ഏ ശൃംഖലയുടേയോ നിർമ്മാണത്തിന് കാരണമാകുകയും ചെയ്യുന്ന അസ്തിത്വമാണ് ജീനുകൾ. ഇവ ന്യൂക്ലികാമ്ളങ്ങളുടെ ഭാഗമായിരുന്ന് ജീവജാലങ്ങളുടെ പാരമ്പര്യസ്വഭാവങ്ങളെ നിയന്ത്രിക്കുകയും ഒരു തലമുറയിൽ നിന്ന് അടുത്ത തലമുറയിലേയ്ക്ക് സ്വഭാവങ്ങളെ കൈമാറ്റം ചെയ്യുന്ന ഭൗതികവസ്തുക്കളായി പ്രവർത്തിക്കുകയും ചെയ്യുന്നു. ജനിതകശാസ്ത്രത്തിന്റെ പിതാവായി അറിയപ്പെടുന്ന ജോൺ ഗ്രിഗർ മെൻഡൽ ആണ് ജീനുകളെ സൂചിപ്പിക്കുന്ന പാരമ്പര്യഘടകങ്ങളെക്കുറിച്ച് ആദ്യമായി ധാരണ നൽകിയത്.
ഡി.എൻ.ഏയുടെ ഘടന
ഡി.എൻ.ഏ യുടേയോ ആർ.എൻ.ഏ യുടേയോ ഭാഗമായാണ് ജീനുകൾ നിലനിൽക്കുന്നത്. ഒരു ഡി.എൻ.ഏയിൽ സാധാരണഗതിയിൽ പഞ്ചസാരത്തന്മാത്രകളുടേയും ഫോസ്ഫേറ്റ് തന്മാത്രകളുടേയും ഒന്നിടവിട്ട് ആവർത്തിക്കുന്ന രണ്ട് സമാന്തരഇഴകളുണ്ട്. ഈ ഇഴകളിലെ പഞ്ചസാരത്തന്മാത്രകളെത്തമ്മിൽ നൈട്രജൻ ബേയ്സുകളായ അഡിനിൻ, തൈമിൻ അല്ലെങ്കിൽ ഗ്വാനിൻ, സൈറ്റോസിൻ എന്നീജോടികൾ ഉപയോഗിച്ച് ബന്ധിപ്പിച്ചിരിക്കുന്നു. ഒരു ഇഴയിൽ വരാവുന്ന ഒരു പഞ്ചസാരത്തൻമാത്രയും ഫോസ്ഫേറ്റുതൻമാത്രയും ഒരു നൈട്രജൻ ബേയ്സും ചേർന്നതാണ് ന്യൂക്ലിയോടൈഡുകൾ. ന്യൂക്ലിക്കാസിഡുകളെല്ലാം ഒന്നിലധികം ന്യൂക്ലിയോടൈഡുകളുടെ ശൃംഖലയാണ്.
ജീനുകളുടെ പ്രവർത്തനം
ജീനുകളുടെ ലക്ഷ്യം അനുയോജ്യമായ മാംസ്യതൻമാത്രകളെ നിർമ്മിക്കുകയാണ് എന്നുള്ളതിനാൽ ജീൻ പ്രവർത്തനത്തെ മാംസ്യസംശ്ലേഷണം അഥവാ ജീൻ എക്സ്പ്രഷൻ എന്ന് വിവക്ഷിക്കുന്നു. ജീൻ എക്സ്പ്രഷനിൽ ട്രാൻസ്ക്രിപ്ഷൻ, ട്രാൻസ്ലേഷൻ എന്നീ രണ്ടുഘട്ടങ്ങളുണ്ട്.
ടെർമിനേഷൻ
എപ്പോഴെങ്കിലും എം.ആർ.എൻ.ഏയിൽ UAA, UAG, UGA എന്നീ കോഡുകൾ വന്നാൽ അവയ്ക്കനുസരിച്ചുള്ള അമിനോ ആസിഡുകൾ കോശദ്രവ്യത്തിലില്ലാത്തതിനാൽ മാംസ്യനിർമ്മാണം നിലയ്ക്കുന്നു. ആവശ്യമായ അളവിൽ മാംസ്യങ്ങൾ രൂപപ്പെടുന്നതിനനുസരിച്ച് കൂടിച്ചേർന്നുകൊണ്ടിരിക്കുന്ന എം.ആർ.എൻ.ഏ, ടി. ആർ.എൻ.ഏ എന്നിവ റൈബോസോമിൽ നിന്ന് വിട്ടുപോകുന്നു.
ജീനിന്റെ രൂപം
നിശ്ചിത ആവശ്യങ്ങൾ നിറവേറ്റുന്നതിനാവശ്യമായ മാംസ്യങ്ങൾ നിർമ്മിക്കുന്നതിന് അനുയോജ്യമായ അമിനോആസിഡുകളെ റൈബോസോമുകളിലെത്തിക്കുന്നത് മെസഞ്ചർ ആർ.എൻ.ഏ യിലെ നൈട്രജൻ ബേയ്സ് ശ്രേണികളാണ്. ഈ നിർദ്ദേശം മർമ്മത്തിലെ ഡി.എൻ.ഏയിലെ നൈട്രജൻ ബേയ്സ് ശ്രേണിയ്ക്കനുസരിച്ചാണ് രൂപപ്പെടുന്നത്. എങ്കിൽ ഒരു നിശ്ചിത മാംസ്യത്തെയോ മാംസ്യങ്ങളേയോ നിർമ്മിക്കാനാവശ്യമായ ഡി.എൻ.ഏയിലെ ഈ നൈട്രജൻ ബേയ്സ് ശ്രേണിയെ ജീൻ എന്നുവിളിക്കാം.
ഇൻട്രോൺ
യൂക്കാരിയോട്ടുകളിൽ ഡി.എൻ.ഏയുടെ എല്ലാ നെട്രജൻ ബേയ്സ് ശ്രേണിയും അവസാനഘട്ട മെസഞ്ചർ ആർ.എൻ.ഏ യായി മാറുന്നില്ല. പൂർണ്ണ എം.ആർ.എൻ.ഏ യായി മർമ്മം വിടുന്നതിനുമുൻപ് ഈ ആർ.എന്.ഏയിലെ ചില ഭാഗങ്ങൾ സ്പ്ലൈസിംഗ് എന്ന പ്രക്രിയയിലൂടെ നീക്കം ചെയ്യുന്നു. ഫിലിപ്പ് ഷാർപ്പും റിച്ചാർഡ് റോബർട്ട്സും ആണ് 1977 ൽ ഇൻട്രോണുകളെ കണ്ടെത്തുന്നത്. ഇതിന് 1993 ലെ ഫിസിയോളജി-മെഡിസിൻ നോബൽപ്രൈസ് അവർക്ക് ലഭിച്ചു.
ഇക്സോൺ
അവസാനഘട്ട മെസഞ്ചർ ആർ.എൻ.ഏയിൽ ഉൾക്കൊള്ളുന്ന ഡി.എൻ.ഏയിലെ ഭാഗങ്ങളാണ് ഇക്സോണുകൾ.
കോൺസ്റ്റിട്യൂട്ടീവ് ജീൻ
ഒരു ജീവകോശത്തിലെ ദൈനംദിനപ്രവർത്തനങ്ങൾക്കാവശ്യമായ എല്ലാ ഉൽപ്പന്നങ്ങളേയും(രാസാഗ്നികൾ മൂലം സൃഷ്ടിക്കപ്പെടുന്നവ) ഉൽപാദിപ്പിക്കുന്ന പ്രവർത്തനം നടത്തുന്ന ജീനുകളാണ് ഈ വിഭാഗത്തിൽ ഉൾപെടുന്നത്. ഇവ ഹൈസ് കീപ്പിംഗ് ജീനുകൾ എന്നും അറിയപ്പെടുന്നു.
ഇൻഡ്യൂസിബിൾ ജീൻ
ഉൽപ്പാദിപ്പിക്കപ്പെടുന്ന ചില ഉൽപ്പന്നങ്ങളുടെ ഗാഢതമൂലം ചില മാംസ്യങ്ങളെ ഉത്പാദിപ്പിക്കുന്നതിനുള്ള കഴിവ് ഡി.എൻ.ഏ വ്യത്യാസപ്പെടുന്നു. ഇൻഡ്യൂസർ ആയ ഉൽപ്പന്നം ജീനിന്റെ പ്രവർത്തനത്തെ ഉത്തേജിപ്പിക്കുന്നു എങ്കിൽ അത് ഇൻഡ്യൂസിബിൾ ജീൻ എന്നും മറിച്ചാണെങ്കിൽ റിപ്രസ്സർ ജീൻ എന്നും വിളിക്കുന്നു.
ജീനുകളുടെ എണ്ണം
വിവിധ ജീവികളിൽ ജീനുകളുടെ എണ്ണം വ്യത്യാസപ്പെട്ടിരിക്കുന്നു. ഹ്യൂമൻ ജീനോം പ്രോജക്ട് അനുസരിച്ച് മനുഷ്യരിൽ 25000 ത്തിനടുത്ത് ജീനുകളേ ഉള്ളൂ എന്ന് കണക്കാക്കിയിട്ടുണ്ട്. ഈ- കോളി ബാക്ടീരിയയിൽ 4377 ജീനുകളുണ്ട്. Daphnia pulex എന്ന ജലസൂക്ഷ്മജീവിക്കാണ് കണ്ടെത്തിയിട്ടുള്ളതിൽ ഏറ്റവുംകൂടുതൽ ജീനുകളുള്ളത്- 31000.
അവലംബം
വർഗ്ഗം:ജീൻ
വെപ്പാട്ടി
ചില പുരുഷൻ‌മാർ, ഭാര്യയെ കൂടാതെ മറ്റു സ്ത്രീകളെ ഭാര്യയെപ്പോലെ കൂടെ താമസിപ്പിക്കുകയും, അവരുമായി ലൈംഗികബന്ധത്തിൽ ഏർപ്പെടുകയും ചെയ്യാറുണ്ട്. അങ്ങനെ ഉപയോഗിക്കപ്പെടുന്ന സ്ത്രീകളെ പൊതുവേ വെപ്പാട്ടി എന്നറിയപ്പെടുന്നു
വർഗ്ഗം:സാമൂഹികം വർഗ്ഗം:ലൈംഗികത
പോള (ആഘോഷം)
മഹാരാഷ്ട്ര, മദ്ധ്യപ്രദേശ്, ഛത്തീഗഢ് സംസ്ഥാനങ്ങളിലും, തെലങ്കാനയുടെ വടക്കൻ ഭാഗങ്ങളിലും നടത്തപ്പെടുന്ന ഒരു കാർഷികോത്സവമാണ് പോള. തങ്ങളോടോപ്പം കൃഷിയിടങ്ങളിൽ ജോലി ചെയ്യുന്ന വളർത്തുമൃഗങ്ങളെ കർഷകർ ആദരിക്കുന്ന ഒരു ആഘോഷമായാണ് പോള നടത്തപ്പെടുന്നത്. കന്നുകാലികളുടെ കഴുത്തിൽ പുതിയ മണി, മാല, കയർ, ആഭരങ്ങൾ എന്നിവ ചാർത്തി മൃഗങ്ങളെ അണിയിച്ചൊരുക്കുന്നതാണ് ഇതിലെ പ്രധാന ചടങ്ങ്.
അവലംബം
വർഗ്ഗം:ആഘോഷങ്ങൾ
ഗൗതം ഘോഷ്
ഒരു ബംഗാളി ചലച്ചിത്രസംവിധായകനും, നിർമ്മാതാവും, നടനുമാണ് ഗൗതം ഘോഷ് (ബംഗാളി: গৌতম ঘোষ). 16 ദേശീയ ചലച്ചിത്രപുരസ്കാരങ്ങളും, നിരവധി അന്തർദേശീയ ചലച്ചിത്രപുരസ്കാരങ്ങളും ഇദ്ദേഹം നേടിയിട്ടുണ്ട്.
കൊട്ടാട്ടി
കൊട്ടാട്ടി, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ സൊനോമ കൗണ്ടിയിൽ സ്ഥിതിചെയ്യുന്ന സംയോജിപ്പിക്കപ്പെട്ട ഒരു നഗരമാണ്. ഇത് സാൻഫ്രാൻസിസ്കോയ്ക്ക് വടക്കുഭാഗത്തായി ഏകദേശം 45 മൈൽ (70 കിലോമീറ്റർ) ദൂരെയായി റോഹ്നർട്ട് പാർക്കും പെറ്റാലുമയും തമ്മിലുള്ള 101 ഇടനാഴിയിലാണു സ്ഥിതിചെയ്യുന്നത്. 2010 ലെ സെൻസസ് പ്രകാരം 7,265  ജനസംഖ്യയുള്ള ഈ നഗരം, സൊനോമ കൗണ്ടിയിലെ ഏറ്റവും ചെറിയ ഏകീകരിക്കപ്പെട്ട സമൂഹമാണ്. സൊനോമ കൗണ്ടി മുഴുവനായെന്നപോലെ കൊട്ടാട്ടി നഗരവും സാൻ ഫ്രാൻസിസ്കോ ഉൾക്കടൽ മേഖലയിലും റെഡ്‍വുഡ് എമ്പയറിലും ഉൾപ്പെട്ടിരിക്കുന്നു.
അവലംബം
വർഗ്ഗം:കാലിഫോർണിയയിലെ നഗരങ്ങൾ
നെടും കൽനക്കി
കേരളത്തിൽ ചാലക്കുടിപ്പുഴയിൽ മാത്രം കാണുന്ന ശുദ്ധജല മത്സ്യമാണ് നെടും കൽനക്കി. (Periyar loach). ശാസ്ത്രീയ നാമം: ട്രാവങ്കോറിയ എലോങ്ങേറ്റ. (Travancoria elongata) ഏകദേശം 11.4 സെ മീ നീളം ആണ് ഇവയ്ക്ക്.
പരിപാലന സ്ഥിതി
അലങ്കാരമത്സ്യം എന്ന നിലയിൽ അന്തരാഷ്ട്ര വിപണിയിലേക്ക് കയറ്റി അയക്കാൻ വേണ്ടി ഇവയെ പുഴകളിൽ നിന്നും വൻ തോതിൽ പിടിക്കുന്നത് ഈ വംശത്തിനു ഭീഷണി ആയി തീർന്നിട്ടുണ്ട്. റെഡ് ഡാറ്റാ ബുക്കിൽ ഉൾപ്പെടുത്തിയ ഇവ വംശനാശത്തിന്റെ വക്കിലാണ്.
പുറത്തേക്കുള്ള കണ്ണികൾ
നെടും കൽനക്കി ചിത്രം
വർഗ്ഗം:ചാലക്കുടിപ്പുഴയിലെ തദ്ദേശീയ മത്സ്യങ്ങൾ വർഗ്ഗം:മത്സ്യങ്ങൾ
അവതാർ (2009 ചലച്ചിത്രം)
2009 ഡിസംബർ 19-ന് റിലീസ് ചെയ്ത 3-ഡി സയൻസ്-ഫിക്ഷൻ ചലച്ചിത്രമാണ് അവതാർ. ഹോളിവുഡിൽ ഹിറ്റുകളുടെ രാജാവായി അറിയപ്പെടുന്ന ജെയിംസ് കാമറൂണാണ് അവതാറിന്റെ സംവിധായകൻ. ട്വൻറിയത്ത് സെഞ്ച്വറി ഫോക്സിനാണ് ചലച്ചിത്രത്തിൻറെ വിതരണവകാശം. വിദൂര ഗ്രഹമായ പെൻണ്ടോറയിലാണ് കഥ നടക്കുന്നത്. ത്രീഡി ചിത്രമാണ് അവതാർ. എന്നാൽ ടു-ഡി ഫോർമാറ്റിലും ഐമാക്‌സ് 3ഡി ഫോർമാറ്റിലും ചിത്രം നിർമ്മിയ്ക്കുന്നുണ്ട്. എല്ലാത്തരം തിയറ്ററുകൾക്കും അനുയോജ്യമാകുന്നതിന് വേണ്ടിയാണ് ഈ സാങ്കേതിക ഭാഷ്യങ്ങൾ ചമയ്ക്കുന്നത്. 1200 കോടിയുടെ ബ്രഹ്മാണ്ഡ ബജറ്റിൽ ഒരുക്കുന്ന അവതാർ സാങ്കേതിക വിദ്യകളുടെ ധാരാളിത്തമെന്നതിനപ്പുറം മനുഷ്യസമൂഹത്തിന്റെ ഒടുങ്ങാത്ത ദുരയുടെ കഥയാണ് പറയുന്നത്.‍ലോകമൊട്ടാകെ ഈ ചിത്രം 2,789 ദശലക്ഷം ഡോളർ നേടി. അവതാറിൻറെ ഓൾ ടൈം ഗ്ലോബൽ കളക്ഷൻ 2.802 ബില്യൺ ഡോളർ ആയതായാണ് നിർമ്മാതാക്കളായ ഡിസ്‍നി കണക്കാക്കുന്നത്.
കഥാസംഗ്രഹം
അവസാനിക്കാത്ത ഉപഭോഗതൃഷ്ണകൾ മനുഷ്യനെ ഗ്രഹാന്തരയാത്രകളിലേയ്ക്ക് നയിച്ച ശാസ്ത്ര വിസ്‌ഫോടനത്തിന്റെ കാലത്താണ് അവതാർ എന്ന സിനിമയുടെ കഥ നടക്കുന്നത്. 2154-ൽ ഭൂമിയിലെ പ്രകൃതിവിഭവങ്ങൾ ക്ഷയിച്ചു വന്നതോടെ വെള്ളത്തിനും മറ്റു അമൂല്യ ധാതുക്കൾക്കും വേണ്ടി മനുഷ്യൻ ബഹിരാകാശത്ത് കോളനികൾ സൃഷ്ടിയ്ക്കുന്ന സമയം. അക്കാലത്താണവർ വിദൂരഗ്രഹമായ പെൻണ്ടോറയിലെത്തുന്നത്. സസ്യനിബിഡമായ ഈ ചെറുഗ്രഹം ധാതുസമ്പത്തിനാൽ സമ്പന്നമാണ്. പെൻണ്ടോരയിലെ കൊടുംവനങ്ങളിൽ അവ മറഞ്ഞുകിടക്കുന്നു. എന്നാൽ ധാതുസമ്പത്ത് മാത്രമല്ല, അത്ഭുത ജീവികളും ഭയാനക ജന്തുക്കളും അവിടെ വസിക്കുന്നുണ്ട്. റിസോഴ്‌സ് ഡെവലപ്‌മെന്റ് അഡ്മിനിസ്‌ട്രേഷൻറെ (ആർഡിഎ) നേതൃത്വത്തിൽ ആൽഫ സെന്റൗറി നക്ഷത്രവ്യവസ്ഥയിലെ ഒരു ഉപഗ്രഹമായ പെൻണ്ടോറയിൽനിന്ന് അമൂല്യ ധാതുവായ അനോബ്റ്റാനിയം ഖനനം ചെയ്യാൻ ആരംഭിക്കുന്നു.
ഇതിനെല്ലാം ഉപരിയായി പെൻണ്ടോറ നാവികൾ എന്ന പേരുള്ള ആദിവാസികളുടെ ലോകമാണ്. ഭൂരിഭാഗം വാതക അന്തരീക്ഷമുള്ള പെൻണ്ടോറയിൽ പ്രകൃതിയുമായി ഇണങ്ങി ജീവിക്കുന്ന പത്തടി ഉയരത്തിൽ (3.0 മീറ്റർ) മനുഷ്യസാദൃശ്യമുള്ള ആദിമവർഗ്ഗമാണ് നാവികൾ. നീലിമയാർന്ന ചർമ്മവും നീണ്ട വാലുമായി സവിശേഷ ബുദ്ധിയാർജ്ജിച്ച നാവികൾ ഇവിടത്തെ കൊടും വനാന്തരങ്ങളിൽ സസുഖം ജീവിയ്ക്കുന്നു. പെൻണ്ടോറയെ വരുതിയിലാക്കാൻ തന്നെ മനുഷ്യർ തീരുമാനിയ്ക്കുന്നു.
പെൻണ്ടോറയിലെ അന്തരീക്ഷവായു മനുഷ്യന് ശ്വസിക്കാൻ കഴിയില്ല. അതിനാൽ പെൻണ്ടോറയെ പര്യവേക്ഷണം ചെയ്യാൻ മനുഷ്യ ശാസ്ത്രജ്ഞർ മനുഷ്യരെ നാവികളുടെ ക്ലോണുകളായി പുനഃസൃഷ്ടിച്ച് ജനിതകപരമായി പെൻണ്ടോറയിലെ അന്തരീക്ഷവുമായി പൊരുത്തപ്പെടുന്ന നാവി-മനുഷ്യ അവതാർ ആയി പെൻണ്ടോറയിലെത്തിയ്ക്കുകയാണ്. യുദ്ധത്തിൽ അരയ്ക്ക് താഴെ ചലനശേഷി നഷ്ടപ്പെട്ട ഒരു പട്ടാളക്കാരനായിരുന്ന ജാക്ക് സള്ളിയാണ് കഥാനായകൻ. പെൻണ്ടോറയിലേക്ക് അവതാർ ആയി പോയാൽ അയാൾക്ക് ചലനശേഷി വീണ്ടുകിട്ടും. ഇതിൽ ആകൃഷ്ടനായ ജാക്ക് തൻറെ മരണമടഞ്ഞ ഇരട്ടസഹോദരനു പകരമായി പെൻണ്ടോരയിലെ നാവിയായി അവതരിയ്ക്കാൻ തയ്യാറാവുന്നു. അവതാർ പ്രോഗ്രാമിൻറെ തലവൻ ഡോ. ഗ്രേസ് അഗസ്റ്റിൻ സള്ളിയുടെ സേവനം അപര്യാപ്തമാണെന്ന് കരുതുന്നുവെങ്കിലും അദ്ദേഹത്തെ ഒരു അംഗരക്ഷകനെന്ന നിലയിൽ അംഗീകരിക്കുന്നു. അയാളെ പോലുള്ള അവതാറുകൾക്ക് പിന്നാലെ പട്ടാളക്കാരും ഈ ഗ്രഹത്തിലിറങ്ങും.
ഇതോടെ സ്വന്തം അസ്തിത്വത്തിനും പെൻണ്ടോറയുടെ നിലനിൽപ്പിനും വേണ്ടി നാവികൾ അന്തിമ യുദ്ധത്തിനൊരുങ്ങുന്നു. നാവിയായി അവതാരമെടുത്ത പെൻണ്ടോരയിലെത്തിയ നായകൻ ഇതിനിടെ ഒരു നാവി രാജകുമാരിയായ നെയ്‌ത്തീരിയെ കണ്ടെത്തുന്നതോടെയാണ് കഥാഗതി മാറുന്നത്. ഗ്രേസിന്റെയും ഡോ. നോർം സ്പെൽമാന്റെയും അവതാറുകൾക്ക് അകമ്പടി സേവിക്കവേ, ജെയ്‌ക്കിന്റെ അവതാർ പണ്ടോറൻ വന്യജീവികളുടെ ആക്രമണം നേരിടുകയും അയാൾ വനത്തിലേക്ക് ഓടിപ്പോകുമ്പോൾ അവിടെ നാവി വർഗ്ഗത്തിലെ ഒരു സ്ത്രീ പ്രജയായ നെയ്‌ത്തിരി അവനെ വന്യജീവികളിൽനിന്ന് രക്ഷിക്കുകയും ചെയ്യുന്നു.
ഒരു ശുഭസൂചനയ്ക്ക് സാക്ഷിയായ അവൾ അയാളെ തന്റെ കുലത്തിലേക്ക് കൂട്ടിക്കൊണ്ടുപോകുന്നു. നെയ്‌ത്തിരിയുടെ മാതാവും വംശത്തിന്റെ ആത്മീയ നേതാവുമായ മൊവാത്ത്,  ജെയ്‌ക്കിനെ അവരുടെ സമൂഹത്തിൽ ഉൾപ്പെടുത്താൻ മകളോട് കൽപ്പിക്കുന്നു. ആർ‌ഡി‌എയുടെ സുരക്ഷാ സേനയുടെ തലവനായ കേണൽ മൈൽസ് ക്വാറിറ്റ്ച്ച്, നാവികളെയും അവർ ഒത്തുകൂടുന്ന സ്ഥലവും അടിയിൽ അനോബ്റ്റാനിയത്തിൻറെ സമൃദ്ധമായ നിക്ഷേപവുമുള്ള ബൃഹത്തായ ഹോംട്രീയെയും കുറിച്ചുള്ള വിവരങ്ങൾ തങ്ങൾക്ക് നൽകിയാൽ കമ്പനി അയാളുടെ ചലനരഹിതമായ കാലുകൾ പുനഃസ്ഥാപിക്കുമെന്ന് ജെയ്‌ക്കിനോട് വാഗ്ദാനം ചെയ്യുന്നു. ഇത് മനസിലാക്കിയ ഗ്രേസ് തന്നോടൊപ്പം ജേക്കിനെയും നോമിനെയും ഒരു കാവൽപ്പുരയിലേക്ക് മാറ്റുന്നു. ജെയ്‌ക്ക് ഗോത്രത്തിൻറെ ഭാഗമായതിനാൽ ജേക്കും നെയ്‌ത്തിരിയും പ്രണയത്തിലാകുന്നു. അവനും നെയ്തിരിയും പരസ്പരം ഇണകളായി തിരഞ്ഞെടുക്കുന്നു. ഒരു വിശുദ്ധ നാവി സൈറ്റിനു ഭീഷണിയാകുന്ന ഒരു ബുൾഡോസറിനെ പ്രവർത്തനരഹിതമാക്കാൻ ജെയ്ക്ക് ശ്രമിക്കുമ്പോൾ, ഹോംട്രീയെ നശിപ്പിക്കാൻ അഡ്മിനിസ്ട്രേറ്റർ പാർക്കർ സെൽഫ്രിഡ്ജ് ഉത്തരവിട്ടു. ഹോംട്രീയെ നശിപ്പിക്കുന്നത് പണ്ടോറയുടെ ബയോളജിക്കൽ ന്യൂറൽ ശൃംഖലയെ തകരാറിലാക്കുമെന്ന ഗ്രേസിന്റെ വാദം ഉണ്ടായിരുന്നിട്ടും, സെൽഫ്രിഡ്ജ് ജെയ്ക്കിനും ഗ്രേസിനും നാവികളെ അവിടെനിന്ന് ഒഴിപ്പിക്കാൻ ഒരു മണിക്കൂർ സമയം മാത്രം നൽകുന്നു.
താനൊരു ചാരനാണെന്ന് ജെയ്ക്ക് നാവികളോട് ഏറ്റുപറയുകയും നാവികൾ അയാളെയും ഗ്രേസിനെയും ബന്ദികളാക്കുകയും ചെയ്തു. ക്വാറിറ്റ്ച്ചിന്റെ ആളുകൾ ഹോംട്രീയെ നശിപ്പിക്കുകയും നെയ്‌ത്തിരിയുടെ പിതാവായ കുലത്തലവൻ ഉൾപ്പെടെ നിരവധി നാവി ജനങ്ങളെ വധിക്കുകയും ചെയ്തു. മൊവാത്ത് ജേക്കിനെയും ഗ്രേസിനെയും മോചിപ്പിക്കുന്നുവെങ്കിലും അവർ തങ്ങളുടെ  അവതാറുകളിൽ നിന്ന് വേർപെടുത്തപ്പെട്ട് ക്വാറിച്ചിന്റെ സൈന്യത്താൽ തടവിലാക്കപ്പെട്ടു. ക്വാറിറ്റ്ച്ചിന്റെ ക്രൂരതയിൽ മനംനൊന്ത പൈലറ്റ് ട്രൂഡി ചാക്കോൺ, ജെയ്‌ക്കിനെയും ഗ്രേസിനെയും നോമിനെയും ഗ്രെയ്‌സിന്റെ കാവൽപ്പുരയിലേയ്ക്ക് വ്യോമമാർഗ്ഗം എത്തിക്കുന്നു. രക്ഷപ്പെടുന്നതിനിടയിൽ ഗ്രേസിന് വെടിയേറ്റു. നാവികൾ ഭയപ്പെടുകയും ഒപ്പം ബഹുമാനിക്കുകയും ചെയ്യുന്ന ഒരു മഹാസർപ്പ സമാനമായ ടോറുക്കിന്റെ മനസ്സുമായി തന്റെ മനസ്സിനെ ബന്ധിപ്പിച്ചുകൊണ്ട് ജെയ്ക്ക് നാവികളുടെ വിശ്വാസം വീണ്ടെടുക്കുന്നു. ആത്മാക്കളുടെ ദിവ്യവൃക്ഷത്തിന് സമീപം, ഗ്രേസിനെ സുഖപ്പെടുത്താൻ ജെയ്ക്ക് മൊവാത്തിനോട് അപേക്ഷിക്കുന്നു. ആത്മാക്കളുടെ വൃക്ഷത്തിൻറെ സഹായത്തോടെ ഗ്രേസിനെ അവളുടെ അവതാരത്തിലേക്ക് മാറ്റാൻ നാവി കുലം ശ്രമിക്കുന്നുവെങ്കിലും, അവൾ മരിക്കുന്നു. പുതിയ കുലത്തലവനായ സു'തെയുടെ പിന്തുണയോടെ, ജെയ്ക്ക് വംശത്തെ ഒന്നിപ്പിക്കുകയും RDA-യുമായി യുദ്ധം ചെയ്യാൻ വംശത്തിലെ എല്ലാവരും ഒരുമിച്ചുകൂടുവാൻ പറയുന്നു. നാവികളുടെ മനോവീര്യം തകർക്കാൻ ആത്മാക്കളുടെ വൃക്ഷത്തിനു നേരേ ക്വാറിറ്റ്ച്ച് ആക്രമണം സംഘടിപ്പിക്കുന്നു. ആത്മാക്കളുടെ വൃക്ഷവുമായുള്ള ഒരു ന്യൂറൽ ബന്ധത്തിലൂടെ ജെയ്ക്ക് നാവി ദേവതയായ ഐവയോട് പ്രാർത്ഥിക്കുന്നു. യുദ്ധത്തിൽ കനത്ത നാശനഷ്ടം സംഭവിച്ചവരിൽ സ്യൂട്ടേയും ട്രൂഡിയും ഉൾപ്പെടുന്നു.
പെൻണ്ടോറൻ വന്യജീവികൾ അപ്രതീക്ഷിതമായി ആക്രമണത്തിൽ ചേരുകയും മനുഷ്യരെ കീഴടക്കുകയും ചെയ്യുമ്പോൾ, നാവികൾ രക്ഷപെടുന്നതിനെ, ജേക്കിന്റെ പ്രാർത്ഥനയ്ക്ക് ഐവ ഉത്തരം നൽകുന്നുവെന്നാണ് നെയ്‌ത്തിരി വ്യാഖ്യാനിക്കുന്നത്. AMP സ്യൂട്ട് ധരിച്ച ക്വാറിറ്റ്ച്ച് തന്റെ തകർന്ന വിമാനത്തിൽ നിന്ന് രക്ഷപ്പെടുകയും ജെയ്‌ക്കിന്റെ മനുഷ്യശരീരം അടങ്ങിയ അവതാർ ലിങ്ക് യൂണിറ്റ് തകർക്കുകയും പണ്ടോറയുടെ വിഷലിപ്തമായ അന്തരീക്ഷത്തിലേക്ക് തുറക്കുകയും ചെയ്യുന്നു. ജെയ്‌ക്കിന്റെ അവതാറിന്റെ കണ്ഠം ഛേദിക്കാൻ ക്വാറിറ്റ്ച്ച് തയ്യാറെടുക്കവേ, നെയ്‌തിരി അവനെ കൊന്നുകൊണ്ട് ജെയ്ക്കിനെ ശ്വാസംമുട്ടലിൽ നിന്ന് രക്ഷിക്കുകയും അവന്റെ മനുഷ്യരൂപം ആദ്യമായി കാണുകയും ചെയ്യുന്നു.
തന്നെ സൃഷ്ടിച്ച മനുഷ്യർക്കൊപ്പമോ അതോ നാവികളുടെ നിലനിൽപ്പിന് വേണ്ടി യുദ്ധം ചെയ്യണമോ എന്ന് മനുഷ്യന്റെ 'നാവി അവതാർ' തീരുമാനിക്കേണ്ടി വരുന്നതോടെ അവതാർ ക്ലൈമാക്‌സിലേക്ക് പോവുകയാണ്. ജേക്ക്, നോർം, കൂടാതെ തിരഞ്ഞെടുത്ത ഏതാനും പേർ ഒഴികെ, എല്ലാ മനുഷ്യരും പെൻണ്ടോറയിൽ നിന്ന് പുറത്താക്കപ്പെടുന്നു. ആത്മാക്കളുടെ വൃക്ഷത്തിൻറെ സഹായത്തോടെ ജെയ്ക്ക് അവന്റെ അവതാറിലേക്ക് സ്ഥിരമായി മാറ്റപ്പെടുന്നതോടെ സിനിമ അവസാനിക്കുന്നു. സാം വർതിങ്ടൺ എന്ന ആസ്‌ട്രേലിയൻ നടനാണ് കഥാനായകനായ ജാക്ക് സള്ളിയെ അവതരിപ്പിയ്ക്കുന്നത്.
നിർമ്മാണം
ലോക സിനിമാ ചരിത്രത്തിലെ ഏറ്റവും ചെലവേറിയ ഈ സിനിമാസംരംഭം ഏറെ പ്രത്യേകതകൾ നിറഞ്ഞതാണ്. അവതാറിന് വേണ്ടി വോള്യം എന്നൊരു നൂതന ക്യാമറ സംവിധാനം തന്നെ കാമറൂൺ നിർമ്മിച്ചു. ഈ ക്യാമറയ്ക്ക് സംവിധായകൻ പേറ്റന്റും സ്വന്തമാക്കിയിട്ടുണ്ട്.
യഥാർത്ഥത്തിൽ ടൈറ്റാനിക്കിനും മുമ്പേ 1994ൽ തന്നെ അവതാറിന്റെ സ്‌ക്രിപ്റ്റ് കാമറൂൺ തയ്യാറാക്കിയിരുന്നു. എന്നാൽ തന്റെ മനസ്സിലുള്ള കഥ ദൃശ്യമായി പരിവർത്തനം ചെയ്യുന്നതിന് യോജിച്ച സാങ്കേതിക വിദ്യകൾ അന്നില്ലാത്തതിനാൽ അദ്ദേഹം പ്രൊജക്ട് മാറ്റിവെച്ചു. അന്നത്തെ സാഹചര്യങ്ങളിൽ സിനിമ നിർമ്മിച്ചാൽ തന്റെ സ്‌ക്രിപ്റ്റിലുള്ളത് ക്യാമറയിലേക്ക് പകർത്താൻ കഴിയില്ലെന്ന് കാമറൂൺ മനസ്സിലാക്കിയിരുന്നു. അങ്ങനെ പതിനഞ്ച് വർഷങ്ങളുടെ കാത്തിരിപ്പിന് ശേഷമാണ് കാമറൂൺ അവതാറിനെ യാഥാർത്ഥ്യമാക്കിയത്. ന്യൂസിലാൻഡിലെ വേറ്റ ഡിജിറ്റൽ എന്ന കമ്പനിയാണ് അവതാറിനാവശ്യമുള്ളത്രയും ഗ്രാഫിക്സുകൾ നിർമ്മിച്ചത്. ഇതിന്റെ നിർമ്മാണത്തിനായി പടുകൂറ്റൻ ഉബുണ്ടു സെർവർ ഫാമാണ് വേറ്റ ഉപയോഗിച്ചത്. ഓരോ മിനിറ്റ് നേരത്തേയ്ക്കുമുള്ള റെൻഡറിങ് ഡേറ്റ ഏകദേശം 17.28 ജി.ബി. ഉണ്ടായിരുന്നു.
രണ്ടാം ഭാഗം
ചിത്രത്തിന്റെ വിജയത്തെ തുടർന്ന്, അവതാർ: ദി വേ ഓഫ് വാട്ടർ (അവതാർ 2 എന്നും അറിയപ്പെടുന്നു) എന്ന പേരിൽ ചിത്രത്തിന്റെ രണ്ടാം ഭാഗം 2022-ൽ പുറത്തിറങ്ങി.
ഭാവി
രണ്ട് ചിത്രങ്ങളുടെയും വിജയത്തെത്തുടർന്ന് കാമറൂൺ 20th സെഞ്ച്വറി ഫോക്സുമായി മൂന്ന് തുടർ ഭാഗങ്ങൾ കൂടി നിർമ്മിക്കാൻ ഒപ്പുവച്ചു. അവതാർ 3 പ്രധാന ചിത്രീകരണം പൂർത്തിയാക്കി, 2024-ൽ പുറത്തിറങ്ങും. ശേഷിക്കുന്ന തുടർച്ചകൾ, അവതാർ 4, അവതാർ 5 2026-ലും 2028-ലും റിലീസിന് ഷെഡ്യൂൾ ചെയ്‌തിരിക്കുന്നു. വർത്തിംഗ്ടൺ, സൽദാന, ലാങ്, വീവർ എന്നിവരുൾപ്പെടെ നിരവധി അഭിനേതാക്കൾ തിരിച്ചെത്തുമെന്ന് പ്രതീക്ഷിക്കുന്നു.
വാർത്തകളിൽ
പ്രദർശനമാരംഭിച്ചതിനുശേഷം അവതാർ എല്ലായ്പ്പോഴും വാർത്തകളിൽ നിറഞ്ഞുനിന്നിട്ടുണ്ട്. ഏറ്റവും അവസാനമായി അവതാർ വാർത്ത സൃഷ്ടിച്ചത് ചൈനയിലാണ്. 47 മില്ല്യൺ ഡോളറിന്റെ റെക്കോർഡ് കളക്ഷൻ നേടി ചൈനയിലെ എക്കാലത്തെയും മികച്ച വിജയം നേടിയ ഈ ചിത്രം പക്ഷേ വാർത്തകളിൽ നിറഞ്ഞത് ചൈനയിൽ ഇപ്പോൾ ഈ സിനിമ നേരിട്ട നിരോധനം മൂലമാണ്. ചൈനയിലെ ആഭ്യന്തര രംഗത്ത് പ്രശ്നങ്ങൾ സൃഷ്ടിക്കാൻ ഈ സിനിമ കാരണമായേക്കാം എന്ന ഭീതിയാണ് ചൈനീസ് അധികൃതരെ ഇത്തരം ഒരു നീക്കത്തിലേക്ക് നയിച്ചത്. ഗവണ്മെന്റിന്റെ അധീനതയിലുള്ള 'ദി ചൈന ഫിലിം ഗ്രൂപ്പ്' ന്റെ വിലയിരുത്തൽ പ്രകാരം അന്യഗ്രഹ ഗ്രാമത്തിൽ കോളനിവൽക്കരണം നടത്തുക എന്ന സിനിമയുടെ കഥാതന്തു ചൈനയിൽ ഇന്ന് ചർച്ചചെയ്യപ്പെടുന്ന പ്രധാന വിഷയങ്ങളിലൊന്നുമായി സാമ്യമുള്ളതാണ് എന്നാണ്. ഒപ്പം സിനിമക്ക് ചൈനയിൽ ലഭിച്ച പ്രസിദ്ധി അഭ്യന്തര സിനിമാവ്യവസായത്തെ പ്രതികൂലമായി ബാധിക്കാൻ സാധ്യതയുണ്ടെന്നും വിലയിരുത്തപ്പെട്ടിരുന്നു.
ഔദ്യോഗിക കണക്കുകൾ പ്രകാരം 237 ദശലക്ഷം ഡോളറാണ് ചിത്രത്തിന്റെ നിർമ്മാണ ചിലവ്. മറ്റു കണക്കുകൾ പ്രകാരം 280 ദശലക്ഷം അല്ലെങ്കിൽ 310 ദശലക്ഷം ഡോളറാണ് ചിലവ്, 150 ദശലക്ഷം ഡോളർ പരസ്യപ്രചരണനത്തിനു ചെലവാക്കി. ചിത്രം സ്വതേ ലഭ്യമായ ത്രിമാന രൂപത്തിനു പുറമേ, സാധാരണ ടാക്കീസുകൾക്കായി ദ്വിമാനമായും, വേണമെങ്കിൽ ചതുർമാനവുമായ പ്രദർശനത്തിനു സജ്ജമായും ചലച്ചിത്രം ഒരുക്കിയിരുന്നു. ചിത്രത്തിലുപയോഗിച്ച സ്റ്റീരിയോസ്കോപിക് ആയ ചലച്ചിത്ര ഛായാഗ്രഹണ രീതി ചലച്ചിത്ര ഛായാഗ്രഹണത്തിന്റെ സ്വഭാവം മാറ്റാൻ പോന്നതാണ്. . അന്യഗ്രഹജീവികളായ നാവികളുടെ ഭാഷയായ നാവി ഭാഷ യൂണിവേഴ‌്സിറ്റി ഓഫ് സതേൺ കാലിഫോർണിയയിലെ ഭാഷാശാസ്ത്രജ്ഞനായ പോൾ ഫ്രോമർ കൃത്രിമമായി സൃഷ്ടിച്ചെടുത്ത ഒന്നാണ്. നാവി ഭാഷയിൽ ആയിരത്തോളം വാക്കുകളുണ്ട്. അതിൽ മുപ്പതോളമെണ്ണം കാമറൂൺ സംഭാവന ചെയ്തതാണ്.
പുറം കണ്ണികൾ
വർഗ്ഗം:ആക്ഷൻ ചലച്ചിത്രങ്ങൾ വർഗ്ഗം:ഹോളിവുഡ് ചലച്ചിത്രങ്ങൾ വർഗ്ഗം:ജെയിംസ് കാമറൂൺ സം‌വിധാനം നിർ‌വ്വഹിച്ച ചലച്ചിത്രങ്ങൾ വർഗ്ഗം:അമേരിക്കൻ ചലച്ചിത്രങ്ങൾ വർഗ്ഗം:ശാസ്ത്രസാങ്കല്പ്പിക ചലച്ചിത്രങ്ങൾ
ലത മങ്കേഷ്കർ
പ്രശസ്തയായ ഒരു ഇന്ത്യൻ ചലച്ചിത്രപിന്നണിഗായികയായിരുന്നു ലത മങ്കേഷ്കർ (ഹിന്ദി: लता मंगेशकर, ജനനം സെപ്റ്റംബർ 28, 1929 - മരണം: ഫെബ്രുവരി 6, 2022). ഭാരതീയ സംഗീതത്തിന്റെ വാനമ്പാടി എന്നറിയപ്പെടുന്നു ലത മങ്കേഷ്കർ. സംഗീതത്തിന് നിരവധി പുരസ്കാരങ്ങൾ ലഭിച്ചിട്ടുണ്ട്. പ്രശസ്ത ചലച്ചിത്രപിന്നണിഗായികയായ ആശാ ഭോസ്‌ലേ ഇളയ സഹോദരിയാണ്‌.
അവാർഡുകൾ
പത്മഭൂഷൺ(1969), പത്മവിഭൂഷൺ(1999), ദാദാസാഹിബ്‌ ഫാൽക്കെ അവാർഡ്‌(1989), ഭാരതരത്നം(2001), മൂന്ന് നാഷനൽ ഫിലിം അവാർഡുകൾ, 12 ബംഗാൾ ഫിലിം ജേർണലിസ്റ്റ് അസോസിയേഷൻ അവാർഡുകൾ എന്നിവ നേടിയിട്ടുണ്ട്.
ജീവിതരേഖ
മറാത്ത നാടകവേദിയിലെ ഗായകനായിരുന്ന ദീനനാഥ് മങ്കേഷ്കറുടെ ആറുമക്കളിൽ മൂത്തയാളായി 1929 സെപ്റ്റംബർ 28-ന് ഇൻഡോറിൽ ഒരു കൊങ്കണി കുടുംബത്തിൽ ലത ജനിച്ചു. അമ്മ ശുദ്ധമാതി. ഹാർദ്ദികാർ എന്ന കുടുംബപ്പേര്, ദീനനാഥിന്റെ സ്വദേശമായിരുന്ന ഗോവയിലെ മങ്കേഷി എന്ന സ്ഥലപ്പേരുമായി ബന്ധപ്പെടുത്തി മങ്കേഷ്കർ എന്നാക്കിയതാണ്‌. ലത മങ്കേഷ്കറിന്റെ‍ ആദ്യനാമം ഹേമ എന്നായിരുന്നു. പിന്നീട്, ദീനനാഥിന്റെ ഭാവ്ബന്ധൻ എന്ന നാടകത്തിലെ കഥാപാത്രത്തിന്റെ പേരായ ലതിക എന്ന പേരുമായി ബന്ധപ്പെടുത്തി, പേരു ലത എന്നാക്കിമാറ്റുകയാണുണ്ടായത്. . ഈ ദമ്പതികളുടെ മൂത്ത പുത്രിയായിരുന്നു ലത, ഹൃദയ്നാഥ് മങ്കേഷ്കർ, ആശാ ഭോസ്‌ലേ,  ഉഷാ മങ്കേഷ്കർ, മീനാ മങ്കേഷ്കർ എന്നിവരാണ്‌ സഹോദരങ്ങൾ.
പിതാവിൽനിന്നാണ്‌ ലത, സംഗീതത്തിന്റെ ബാലപാഠങ്ങൾ അഭ്യസിച്ചത്, അഞ്ചാമത്തെ വയസ്സിൽ പിതാവിന്റെ സംഗീതനാടകങ്ങളിൽ അഭിനയിക്കാൻ തുടങ്ങി. ലതക്ക് പതിമൂന്ന് വയസ്സുള്ളപ്പോൾ അച്ഛൻ മരിച്ചു. കുടുംബം പോറ്റാൻവേണ്ടി ലത സിനിമയിൽ അഭിനയിക്കാൻ തുടങ്ങി. പിന്നീട് അഭിനയം വിട്ട് സംഗീതത്തിലൂടെ ലത വളർന്നു. 1942-ൽ കിടി ഹസാൽ എന്ന മറാത്തി ചിത്രത്തിൽ നാചു യാ ഗാഥേ, ഖേലു നാ മണി ഹാസ് ബാരി എന്ന ഗാനമാണ്‌ ആദ്യമായി ആലപിച്ചത്, എന്നാൽ ഈ ഗാനം സിനിമയിൽ നിന്നും നീക്കപ്പെടുകയായിരുന്നു. ആ വർഷം തന്നെ ലത, പാഹിലി മംഗള-ഗോർ എന്ന മറാത്തി ചിത്രത്തിൽ അഭിനയിക്കുകയും നടാലി ചൈത്രാചി നവാലായി എന്ന ഗാനമാലപിക്കുകയും ചെയ്തു. 1943-ൽ ഗജാബാഹു എന്ന ചിത്രത്തിലെ മാതാ ഏക് സപൂത് കി ദുനിയാ ബദൽ ദേ തൂ എന്നതാണ്‌ ലതയുടെ ആദ്യ ഹിന്ദി ഗാനം.1948-ൽ ഷഹീദ് എന്ന ചിത്രത്തിനു വേണ്ടി പാടാനെത്തിയ ലതയെ ശബ്ദം നേർത്തതാണെന്ന് പറഞ്ഞ് നിർമ്മാതാവ് എസ്. മുഖർജി മടക്കി അയക്കുകയാണുണ്ടായത്. ബോംബെ ടാക്കീസിനുവേണ്ടി നസീർ അജ്‌മീറി സംവിധാനം ചെയ്ത മജ്‌ബൂർ (1948) എന്ന ചിത്രത്തിലെ ഗുലാം ഹൈദർ സംഗീതസംവിധാനം ചെയ്ത മേരാ ദിൽ തോഡാ എന്ന ഗാനമാണ് ലതാമങ്കേഷ്കറെ ഗായികയെന്ന നിലയിൽ ശ്രദ്ധേയയാക്കിയത്. ആ ശബ്ദമാണ്‌ പിന്നീട് ഇന്ത്യ കീഴടക്കിയത്. 15 ഭാഷകളിലായി നാല്പതിനായിരത്തോളം സിനിമാഗാനങ്ങൾ ആലപിച്ചു. ലോകത്തിലേറ്റവും കൂടുതൽ ഗാനങ്ങൾ റെക്കോർഡ് ചെയ്യപ്പെട്ടവരുടെ കൂട്ടത്തിൽ ലത മങ്കേഷ്കറുമുണ്ട്. ഹിന്ദിസിനിമാരംഗം ലതയും സഹോദരി ആഷഭോസ്ലെയും ഏതാണ്ട് പൂർണമായും കീഴടക്കി. 1948 മുതൽ ഏകദേശം അരനൂറ്റാണ്ടുകാലം ഇരുവരും ഹിന്ദി ചലച്ചിത്രഗാനരംഗത്തെ അവിഭാജ്യഘടകങ്ങളായിരുന്നു. ഹിന്ദി സിനിമയിലെ ഒട്ടുമിയ്ക്ക നടിമാരും ഇവരുടെ ശബ്ദങ്ങൾക്കനുസരിച്ച് ചുണ്ടനക്കിയിട്ടുണ്ട്.
1999 മുതൽ 2005 വരെ എൻ.ഡി.എ മുന്നണിയുടെ രാജ്യസഭാംഗമായും പ്രവർത്തിച്ചു. 2001-ൽ ഭാരതരത്നം ലഭിച്ചു.
മരണം
ഏറെക്കാലം വാർദ്ധക്യസഹജവും അല്ലാത്തതുമായ രോഗങ്ങൾ അലട്ടിയിരുന്ന ലതയെ, കോവിഡ്-19 2022 ജനുവരി 11-ന് മുംബൈയിലെ ലീലാവതി ആശുപത്രിയിൽ പ്രവേശിപ്പിച്ചു. ആദ്യഘട്ടത്തിൽ ആരോഗ്യനിലയിൽ മികച്ച പുരോഗതി കൈവരിച്ച അവർ, പിന്നീട് അതീവഗുരുതരാവസ്ഥയിലാകുകയും, ഫെബ്രുവരി 6-ന് രാവിലെ എട്ടരയോടെ 92-ആം വയസ്സിൽ അന്തരിയ്ക്കുകയും ചെയ്തു. മൃതദേഹം അന്ന് വൈകീട്ട് പൂർണ ഔദ്യോഗിക ബഹുമതികളോടെ മുംബൈ ശിവാജി പാർക്കിൽ സംസ്കരിച്ചു. ഇന്ത്യൻ പ്രധാനമന്ത്രി നരേന്ദ്ര മോദി, മഹാരാഷ്ട്ര മുഖ്യമന്ത്രി ഉദ്ധവ് താക്കറെ തുടങ്ങി രാഷ്ട്രീയ-സാംസ്കാരികരംഗത്തെ നിരവധിപ്രമുഖരും സാധാരണക്കാരായ സംഗീതപ്രേമികളും അവർക്ക് അന്ത്യാഞ്ജലികൾ അർപ്പിച്ചു.
ലതയുടെ ഏക മലയാളഗാനം
രാമു കാര്യാട്ട് സംവിധാനം ചെയ്ത് 1974-ൽ റിലീസ് ചെയ്ത നെല്ല് എന്ന ചിത്രത്തിലെ "കദളി കൺകദളി ചെങ്കദളി പൂ വേണോ.." എന്ന് തുടങ്ങുന്ന ഗാനം ലത മങ്കേഷ്കർ ആലപിച്ചതാണ്‌. വയലാർ രാമവർമ്മയുടെ വരികൾക്ക് സലിൽ ചൗധരി ഈണമിട്ടു.
അവലംബം
വർഗ്ഗം:1929-ൽ ജനിച്ചവർ വർഗ്ഗം:സെപ്റ്റംബർ 28-ന് ജനിച്ചവർ വർഗ്ഗം:ചലച്ചിത്രപിന്നണിഗായകർ വർഗ്ഗം:ഭാരതരത്ന പുരസ്കാരം ലഭിച്ചവർ വർഗ്ഗം:പത്മഭൂഷൺ പുരസ്കാരം ലഭിച്ചവർ വർഗ്ഗം:പത്മവിഭൂഷൺ പുരസ്കാരം ലഭിച്ചവർ വർഗ്ഗം:ഹിന്ദി ചലച്ചിത്രപിന്നണിഗായകർ വർഗ്ഗം:ദാദാസാഹിബ് ഫാൽക്കെ പുരസ്കാരജേതാക്കൾ വർഗ്ഗം:മികച്ച ഗായികയ്ക്കുള്ള ദേശീയ ചലച്ചിത്രപുരസ്കാരം ലഭിച്ചവർ വർഗ്ഗം:രാജീവ് ഗാന്ധി സദ്ഭാവനാ പുരസ്‌കാരം ലഭിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:രാജ്യസഭയിലേക്ക് നാമനിർദ്ദേശം ചെയ്യപ്പെട്ടവർ വർഗ്ഗം:ഹിന്ദി ചലച്ചിത്രപിന്നണിഗായികമാർ‎ വർഗ്ഗം:2022-ൽ മരിച്ചവർ വർഗ്ഗം:ഫെബ്രുവരി 6-ന് മരിച്ചവർ വർഗ്ഗം:കോവിഡ്-19 മൂലം മരിച്ചവർ
രാജീവ്ഗാന്ധി സെന്റർ ഫോർ ബയോടെക്നോളജി
രാജീവ്ഗാന്ധി സെൻറർ ഫോർ ബയോടെക്നോളജി തിരുവനന്തപുരം നഗരത്തിൽ ജഗതിയിൽ സ്ഥിതിചെയ്യുന്ന ഗവേഷണസ്ഥാപനമാണ്. 1990 ൽ സെൻറർ ഫോർ ഡെവലപ്മെൻറ് ഓഫ് എഡ്യുകേഷൻ, സയൻസ് ആൻറ് ടെക്നോളജി (C-DEST) എന്ന പേരിൽ ചാരിറ്റബിൾ സൊസൈറ്റിയായി ആരംഭിച്ചു. 1991 ൽ സംസ്ഥാന സർക്കാരിൻറെ ഗ്രാൻറ് ഇൻ എയ്ഡ് സ്ഥാപനമായി രാജീവ്ഗാന്ധി സെൻറർ ഫോർ ഡെവലപ്മെൻറ് ഓഫ് എഡ്യുകേഷൻ, സയൻസ് ആൻറ് ടെക്നോളജി (RGC-DEST) എന്ന് പുനർനാമകരണം ചെയ്തു. 1994 ഏപ്രിൽ 18 ന് സംസ്ഥാന സർക്കാർ സമഗ്ര ബയോടെക്നോളജി സെൻററായി പുനസംഘടിപ്പിച്ചു.
മെൻഡലിയൻ മനുഷ്യ പാരമ്പര്യ കോഡ്
മെൻഡലിയൻ വിശേഷഗുണങ്ങളുടെയും ജനിതകരോഗാവസ്ഥകളുടെയും ഒരു നാമാവലി എന്ന നിലയ്ക്ക് 1960കളിൽ ഡോ:വിക്റ്റർ ആൽമൺ മൿക്യൂസിക്കിന്റെ നേതൃത്വത്തിലെ ഒരു സംഘം രൂപം കൊടുത്ത വിവരസംഗ്രഹത്തെയാണ് മെൻഡലിയൻ മനുഷ്യ പാരമ്പര്യ ഡേയ്റ്റാ ബേയ്സ് (Mendelian Inheritance in Man - MIM) എന്ന് വിവക്ഷിക്കുന്നത്. ഇതിന്റെ ഓൺ‌ലൈൻ രൂപത്തെ കുറിക്കാനുപയോഗിക്കുന്ന ചുരുക്കമാണ് ഓ.എം.ഐ.എം(OMIM). ജീനുകളുമായോ ജനിതകവസ്തുവുമായോ ബന്ധമുള്ള രോഗങ്ങളുടെ ഒരു പട്ടികയായിട്ടാണ് മെൻഡലിയൻ മനുഷ്യപാരമ്പര്യ ഡേയ്റ്റാ ബേയ്സ് വർത്തിക്കുന്നത്. രോഗങ്ങളുമായി ബന്ധമുണ്ടെന്ന് സ്ഥിരീകരിക്കപ്പെട്ട ജനിതകഘടകങ്ങളെപ്പറ്റിയുള്ള സംക്ഷിപ്തവിവരവും അവയെ സംബന്ധിച്ച തുടർ ഗവേഷണങ്ങളുടെ വിവരവും ഇതിൽ ഉൾപ്പെടുത്തിയിട്ടുണ്ടാകും. മെൻഡലിയൻ ജനിതകരോഗാവസ്ഥകൾ കൂടാതെ 12,000ത്തിൽ‌പരം ജീനുകളെപ്പറ്റിയുള്ള വിശദാംശങ്ങളും ഈ പട്ടികയിലുണ്ട്.
ചരിത്രം
ജനിതകരംഗത്തെ ഗവേഷണങ്ങളെയും വിവരശേഖരണത്തെയും സഹായിക്കുക എന്ന ലക്ഷ്യത്തോടെ ജോൺസ് ഹോപ്കിൻസ് സർവ്വകലാശാലയുടെ ഗ്രന്ഥശാലയും അമേരിക്കൻ ഐക്യനാടുകളുടെ ദേശീയ വൈദ്യഗ്രന്ഥശാലയും ചേർന്ന് 1985ലാണു ഓൺലൈൻ മെൻഡലിയൻ മനുഷ്യപാരമ്പര്യ വിവരസംഗ്രഹത്തിനു രൂപമേകിയത്. 1987 മുതൽ ഇത് ഇന്റർനെറ്റ് സങ്കേതം വഴി ലഭ്യമായിത്തുടങ്ങി.ഇതിനു ഇന്നു കാണുന്ന രൂപം നൽകിയത് 1995ൽ അമേരിക്കൻ ദേശീയ ബയോടെക്നോളജി വിവരസാങ്കേതിക കേന്ദ്രമാണ്. ഇതിന്റെ നിർമ്മാണവും സംശോധനവും നടത്തുന്നത് ജോൺസ് ഹോപ്കിൻസ് സ്കൂൾ ഒഫ് മെഡിസിനു കീഴിലെ മൿക്യൂസിക്-നേയ്ഥൻസ് ജനിതകവൈദ്യ ഇൻസ്റ്റിറ്റ്യൂട്ട് ആണ്.
തൃശ്ശിലേരി മഹാദേവക്ഷേത്രം
വയനാട് ജില്ലയിലെ മാനന്തവാടിക്കടുത്ത് തിരുനെല്ലിയിൽ സ്ഥിതിചെയ്യുന്ന പ്രസിദ്ധമായ ഒരു ഹൈന്ദവ ക്ഷേത്രമാണ് തൃശ്ശിലേരി മഹാദേവക്ഷേത്രം. കേരളത്തിലെ നൂറ്റെട്ട് ശിവക്ഷേത്രങ്ങളിൽ ഒന്നായ ഈ ക്ഷേത്രത്തിലെ പ്രധാന പ്രതിഷ്ഠ പരമശിവൻ പടിഞ്ഞാറ് ദർശനം നൽകി കുടികൊള്ളുന്നു. തൃശ്ശിലേരിയിലെ മഹാദേവന് വിളക്കുവച്ച്, പാപനാശിനിയിൽ മരിച്ചവരുടെ പിതൃക്കൾക്ക് ബലിതർപ്പണത്തിനുശേഷം, തിരുനെല്ലിയിൽ മഹാവിഷ്ണുവിനെ വണങ്ങുന്നതാണ് പഴയ ആചാരം. ഇന്ന് ചുരുക്കം ചില ഭക്തന്മാർ മാത്രമാണ് ഈ രീതി പിന്തുടരുന്നത്. വർഷം മുഴുവൻ ഇവിടെ മരിച്ചവർക്ക് വേണ്ടിയുള്ള ബലിതർപ്പണം നടക്കാറുണ്ട്.
മെൻഡലിയൻ മനുഷ്യ പാരമ്പര്യ കോഡ്
കോഡീകരണ രീതി
ഒരു മെ.മനു.പാ സംഖ്യയുടെ മുന്നിലായി നക്ഷത്ര ചിഹ്നം(*) ചേർത്തിട്ടുണ്ടെങ്കിൽ ആ ജീൻ നിലവിൽ അറിയപ്പെടുന്ന ഒരു ജനിതകാനുപൂർവ്യത്തിലേതാണ് എന്ന് മനസ്സിലാക്കാം. ഒരു ഹാഷ് ചിഹ്നം(#) ആണു കാണുന്നതെങ്കിൽ അത് ഒരു പ്രത്യേക ജനിതക ലോക്കസിനെയല്ല മറിച്ച് ഒരു വിവരണാത്മക കുറിപ്പിനെയാണു സൂചിപ്പിക്കുന്നതെന്ന് മനസ്സിലാക്കാം, ഉദാഹരണത്തിനു ഒരു പ്രകടരൂപത്തിന്റെ വിവരണം. ഈ ചിഹ്നം ഉപയോഗിച്ചിരിക്കുന്നതിന്റെ കാരണവും ആ വിവരണത്തിലെ ആദ്യഖണ്ഡികയിൽ തന്നെ നൽകിയിട്ടുണ്ടാകും. ഒരു അധികചിഹ്നം(+) ആണു കോഡ് സംഖ്യക്ക് മുന്നിൽ കാണുന്നതെങ്കിൽ അതിന്റെ കുറിപ്പിൽ നിലവിൽ അറിയപ്പെടുന്ന ഒരു ജീനിന്റെയും ഒരു പ്രകടരൂപത്തിന്റെയും വിവരണമുണ്ടാകുമെന്ന് മനസ്സിലാക്കാം. ഒരു ശതമാന(%) ചിഹ്നമാണു കാണുന്നതെങ്കിൽ തന്മാത്രാതല വിശദാംശങ്ങൾ അറിവില്ലാത്തതും എന്നാൽ നിലവിൽ സ്ഥിരീകരിക്കപ്പെട്ടതുമായ ഒരു മെൻഡലിയൻ പ്രകടരൂപത്തിന്റെയോ പ്രകടരൂപ ലോക്കസിന്റെയോ വർണനയാണു കുറിപ്പിലുണ്ടാകുക എന്ന് നിശ്ചയിക്കാം. ഒരു ചിഹ്നവും കോഡുസംഖ്യയ്ക്ക് മുന്നിൽ കാണുന്നില്ലെങ്കിൽ പ്രസ്തുത കുറിപ്പിൽ വിവരിച്ചിരിക്കുന്നത് നിലവിൽ മെൻഡലിയൻ പാരമ്പര്യാടിസ്ഥാനം കൃത്യമായി നിർണയിക്കപ്പെട്ടിട്ടില്ലാത്തതും എന്നാൽ അങ്ങനെ സംശയിക്കപ്പെടുന്നതുമായ ഏതെങ്കിലും പ്രകടരൂപത്തെ പറ്റിയായിരിക്കും. മറ്റേതെങ്കിലും പ്രകടരൂപവുമായുള്ള ഇതിന്റെ വ്യത്യാസങ്ങൾ അവ്യക്തമാണെങ്കിലും ഇതേ രീതിയിൽ ചിഹ്നങ്ങൾ ഒഴിവാക്കിയിട്ടുള്ളതായി കാണാം. ഡേയ്റ്റാ ബേയ്സിൽ മുൻപുണ്ടായിരുന്നിട്ട് ഇപ്പോൾ ഒഴിവാക്കിയതോ മറ്റൊരു കോഡ് സംഖ്യകൊടുത്ത് നീക്കിയതോ ആയ ചാർത്തുകളുടെ സംഖ്യകൾക്ക് മുന്നിലായി ഒരു ന്യൂനതാ (^) ചിഹ്നം ഉണ്ടാകും.
തൃശ്ശിലേരി മഹാദേവക്ഷേത്രം
ഐതിഹ്യം
സ്വയംഭൂവായ ശിവലിംഗമാണ് തൃശ്ശിലേരിയിൽ പ്രതിഷ്ഠിച്ചിരിക്കുന്നതെങ്കിലും വൈഷ്ണവാശഭൂതനായ ശ്രീ പരശുരാമനാണ് ഇവിടുത്തെ ലിംഗപ്രതിഷ്ഠ നടത്തിയതെന്നു വിശ്വസിക്കുന്നു. മാനന്തവാടിയിൽ നിന്നും തിരുനെല്ലിയിലേക്കുള്ള വഴിയിലാണ് തൃശ്ശിലേരി ക്ഷേത്രം. തിരുനെല്ലിയിൽ ബലിയിടാൻ പോകുന്നവർ തൃശ്ശിലേരിയിലിറങ്ങി ശിവനെ വണങ്ങി വേണം പേകാൻ എന്നാണ് സങ്കൽപ്പം.
മെൻഡലിയൻ മനുഷ്യ പാരമ്പര്യ കോഡ്
കോഡീകരണ രീതി
ഒരു ഓൺലൈൻ മെ.മനു.പാ കോഡ് കുറിപ്പിൽ പ്രധാനമായും അതിന്റെ മുഖശീർഷകം, ചിഹ്നം, അപരനാമങ്ങളും ചിഹ്നങ്ങളും, അനുബന്ധ നാമങ്ങൾ എന്നിവയാണു കാണുക. ഒരു ജനിതകഭൂപട ലോക്കസിൽ അതത് ജീനുകളുടെയോ രോഗത്തിന്റെയോ സ്ഥാനം അടയാളപ്പെടുത്തിയിട്ടുള്ളതും കാണാവുന്നതാണ്. വിവരിക്കപ്പെട്ട രോഗം ജനിതപരമായി വിഷമയുഗ്മജനമാണെങ്കിൽ (heterozygous) അനവധി ജനിതഭൂപട സ്ഥാനങ്ങളും അടയാളപ്പെടുത്തിയിട്ടുണ്ടാകാം
പുറത്തേക്കുള്ള കണ്ണികൾ
വർഗ്ഗം:വൈദ്യശാസ്ത്രവിവരാവലികൾ
തൃശ്ശിലേരി മഹാദേവക്ഷേത്രം
ക്ഷേത്ര നിർമ്മിതി
സ്വയംഭൂവായ ശിവലിംഗമാണ് ഇവിടത്തെ പ്രധാന പ്രതിഷ്ഠ. പരമശിവന്റെ ശ്രീകോവിലിനു മുൻപിലുള്ള നമസ്കാര മണ്ഡപത്തിൽ ശ്രീ പാർവതിയെ പ്രതിനിധാനം ചെയ്യുന്ന ഒരു പീഠവും, ഗണപതി പ്രതിഷ്ഠയുമുണ്ട്. ഇതിനു പുറമേ ജലദുർഗ, ഗോശാലകൃഷ്ണൻ, ശാസ്താവ്, കന്നിമൂലഗണപതി, ദൈവത്താർ, ഭദ്രകാളി, ഭഗവതി, നാഗർ എന്നീ പ്രതിഷ്ഠകളുമുണ്ട്. ജലദുർഗയുടെ പ്രതിഷ്ഠയുള്ള ശ്രീകോവിലിനു ചുറ്റും എല്ലാ കാലാവസ്ഥയിലും ഒരേ നിരപ്പിൽ വെള്ളം നിൽക്കുന്നു. പാപനാശിനിയിലെ ജലമാണ് ക്ഷേത്രത്തിലെ തീർഥകുളത്തിലെത്തുന്നതും ജലദുർഗാപ്രതിഷ്ഠയെ വലയം ചെയ്യുന്നതും എന്നാണ് വിശ്വാസം. ജലദുർഗാ പ്രതിഷ്ഠ നടത്തിയത് പരശുരാമനാണെന്നും, അതിനു ചുറ്റുമുള്ള ജലം സർവരോഗ സംഹാരിയാണെന്നും കരുതപ്പെടുന്നു. ചമ്രം പടിഞ്ഞിരിക്കുന്ന രീതിയിലുള്ള ജടാധാരിയായ ശാസ്താപ്രതിഷ്ഠയും ഈ ക്ഷേത്രത്തിന്റെ പ്രത്യേകതയാണ്. സന്ന്യാസമനുഷ്ഠിക്കുന്ന ശാസ്താവിനെയാണ് ഈ പ്രതിഷ്ഠ സൂചിപ്പിക്കുന്നത്.
നിത്യപൂജകൾ
നിത്യവും ത്രികാല പൂജ പടിത്തരമായുണ്ട്.
തിരുനെല്ലിയിൽ ദർശനം നടത്തുന്നതിനു മുമ്പായി തൃശ്ശിലേരിയിൽ വരാൻ കഴിയാത്ത ഭക്തർ തൃശ്ശിലേരി മഹാദേവന് വഴിപാട് കഴിക്കുന്നതിനായി തിരുനെല്ലി ക്ഷേത്രത്തിൽ പണമടയ്ക്കുന്ന രീതി നിലവിലുണ്ട്.
ശിവരാത്രി
മലയാള മാസം കുംഭത്തിലെ കറുത്തപക്ഷ ചതുർദ്ദശിനാളിലാണ് ശിവരാത്രി ആഘോഷിക്കുന്നത്. അന്നേ ദിനം ക്ഷേത്രത്തിൽ പ്രത്യേക എഴുന്നള്ളത്തും, വിളക്കും നടത്തുന്നു. അതിനോട് അനുബന്ധിച്ച് രുദ്രാഭിഷേകം, ധാര, പുഷ്പാഞ്ജലി, സ്വയംവര പുഷ്പാഞ്ജലി തുടങ്ങിയവയാണ് പ്രധാന വഴിപാടുകളായി നടത്തുന്നത്.
ധനു തിരുവാതിര
മലയാള മാസം ധനുവിലെ തിരുവാതിര നാളിലാണ് (ശ്രീമഹാദേവന്റെ ജന്മനാൾ) തിരുവാതിര ആഘോഷിക്കുന്നത്. ധനുമാസത്തിലെ തിരുവാതിരനാളിൽ വ്രതമെടുത്താൽ നെടുമാംഗല്യം ലഭിക്കുമെന്നാണ് വിശ്വാസം. തിരുവാതിരക്കു രണ്ടു ദിവസം മുൻപുതന്നെ വ്രതമെടുത്തു തുടങ്ങി അന്നേദിവസം രാവിലെ ക്ഷേത്ര ദർശനം നടത്തി വിവാഹിതരായ സ്ത്രീകൾ നെടുമാംഗല്യത്തിനും കന്യകകൾ നല്ല വിവാഹബന്ധത്തിനും വ്രതം നോറ്റ് ക്ഷേത്ര ദർശനം നടത്തുന്നു.
പ്രതിഷ്ഠാദിനം
ധനുമാസം 17- തീയതി നടത്തുന്നു. അന്നേദിവസം ക്ഷേത്രത്തിൽ ചുറ്റുവിളക്കും നടത്താറുണ്ട്.
ക്ഷേത്രത്തിൽ എത്തിചേരാൻ
വയനാട് ജില്ലയിലെ മാനന്തവാടിയിൽ നിന്നും 32 കിലോമീറ്റർ അകലെയാണ് തിരുനെല്ലി. റോഡ് മാർഗ്ഗം മാത്രമേ ഇവിടെയെത്താൻ സാധിക്കുകയുള്ളു. വയനാടൻ വനങ്ങളുടെ നടുവിലൂടെയാണ് യാത്ര. കല്പറ്റയിൽ നിന്നും 95 കിലോമീറ്റർ ദൂരമുള്ള കോഴിക്കോട് - കരിപ്പൂർ അന്താരാഷ്ട്ര വിമാനത്താവളമാണ് ഏറ്റവും അടുത്തുള്ള വിമാനത്താവളം. കല്പറ്റയിൽ നിന്നും 32 കിലോമീറ്റർ അകലെയാണ് മാനന്തവാടി. ട്രെയിനിലാണെങ്കിൽ കോഴിക്കോട് റെയിൽവേ സ്റ്റേഷനിൽ ഇറങ്ങുക, ഇവിടെ നിന്നും കല്പറ്റയിലേക്ക് 72 കിലോമീറ്റർ ദൂരമുണ്ട്.
ക്ഷേത്ര ഭരണം
മലബാർ ദേവസ്വം ബോർഡ് ക്ഷേത്രത്തിന്റെ ദൈനംദിന ഭരണം നടത്തുന്നത്. പാലക്കുന്നം മനയാണ് ക്ഷേത്ര ഊരാണ്മ.
അവലംബം
വർഗ്ഗം:നൂറ്റെട്ട് ശിവക്ഷേത്രങ്ങൾ വർഗ്ഗം:കേരളത്തിലെ ശിവക്ഷേത്രങ്ങൾ വർഗ്ഗം:വയനാട് ജില്ലയിലെ ക്ഷേത്രങ്ങൾ
ബൂട്ട് ക്യാമ്പ്
ആപ്പിളിന്റെ മാക് ഒ.എസ്. എക്സ് v10.5 ലിയോപ്പാർഡ് ഓപ്പറേറ്റിങ് സിസ്റ്റത്തിൽ ഉള്ള ഒരു യൂട്ടിലിറ്റിയാണ് ബൂട്ട് ക്യാമ്പ്. ഇന്റൽ അടിസ്ഥാനമാക്കിയ മാക്കിന്റോഷ് കമ്പ്യൂട്ടറുകളിൽ വിൻഡോസ് എക്സ്‌പിയോ വിൻഡോസ് വിസ്റ്റയോ ഇൻസ്റ്റാൾ ചെയ്യാനിത് ഉപയോഗിക്കുന്നു.
ആവശ്യതകൾ
ആപ്പിൾ ബൂട്ട് ക്യാമ്പ് താഴെപ്പറയുന്നവ ആവശ്യപ്പെടുന്നു.
External links
വർഗ്ഗം:ബൂട്ട് ലോഡറുകൾ വർഗ്ഗം:ആപ്പിൾ സോഫ്റ്റ്‌വെയർ
വേങ്കൂർ
തിരുവനന്തപുരം ജില്ലയിലെ വിളവൂർക്കൽ പഞ്ചായത്തിൽ സ്ഥിതി ചെയ്യുന്ന ഒരു ഗ്രാമമാണു വേങ്കൂർ
റെബേക്ക ആന്റ് ഏലിസെർ അറ്റ് ദി വെൽ
ഇറ്റാലിയൻ ആർട്ടിസ്റ്റ് കാർലോ മറാട്ട ചിത്രീകരിച്ച ഒരു എണ്ണച്ചായചിത്രമാണ് റെബേക്ക ആന്റ് ഏലിസെർ അറ്റ് ദി വെൽ. ഇൻഡ്യാനപൊളിസ് മ്യൂസിയം ഓഫ് ആർട്ടിൽ ഈ ചിത്രം സംരക്ഷിച്ചിരിക്കുന്നു. എലിയേസറിന്റെ ഒട്ടകങ്ങൾക്ക് വെള്ളം നൽകിയതിന്റെ ദയയോർത്ത് അബ്രഹാമിന്റെ ദാസനായ ഏലിസെർ റെബേക്കയ്ക്ക് യിസ്സഹാക്കുമായുള്ള വിവാഹനിശ്ചയത്തിന്റെ മുദ്രയായി അബ്രഹാം നൽകിയ ആഭരണങ്ങൾ നൽകുന്ന (Gen. 24:11-20) കഥയിലെഭാഗം ചിത്രീകരിച്ചിരിക്കുന്നു
വിവരണം
ക്ലാസിക്കൽ പാരമ്പര്യങ്ങൾക്കനുസൃതമായി, ആഖ്യാനത്തിൽ പങ്കെടുക്കുന്നവരുടെ എണ്ണം പരമാവധി വ്യക്തതയ്ക്കായി ചുരുക്കമായി പരിമിതപ്പെടുത്തിക്കൊണ്ട് മറാട്ട കഥയെ അതിന്റെ ഏറ്റവും അവശ്യ ഘടകങ്ങളിലേക്ക് ചുരുക്കുന്നു. അതിനാൽ, വേദപുസ്തക രംഗം ചിത്രീകരിക്കുന്ന കലാകാരന്മാർ അവതരിപ്പിക്കുന്ന പതിവ് രംഗത്തേക്കാൾ, മറാട്ട എലിയേസർ, റെബേക്ക, മറ്റൊരു സ്ത്രീ എന്നിവരെ മാത്രം കാണിക്കുന്നു. അവരുടെ നാടകീയമായ മുഖഭാവങ്ങളിൽ ശ്രദ്ധ കേന്ദ്രീകരിക്കുന്നതിനായി മറാട്ടാ പ്രതിരൂപങ്ങളെ പകുതി നീളത്തിലേക്ക് കുറയ്ക്കുന്നു.
പുറത്തേക്കുള്ള കണ്ണികൾ
വർഗ്ഗം:ഇറ്റാലിയൻ ചിത്രങ്ങൾ വർഗ്ഗം:സ്ത്രീകളുടെ ചിത്രങ്ങൾ
റേച്ചൽ ആംസ്
അഭിനേതാക്കളായ ബൈറോൺ ഫൗൾഗറിന്റെയും ഡൊറോത്തി ആഡംസിന്റെയും മകളായ റേച്ചൽ പോർട്ട്‌ലാന്റ്, ഒറിഗൺ, കാലിഫോർണിയയിലെ ലോസ് ഏഞ്ചൽസ് എന്നിവിടങ്ങളിലാണ് വളർന്നത്. ലോസ് ഏഞ്ചൽസിലെ യൂണിവേഴ്സിറ്റി ഹൈസ്കൂളിലും കാലിഫോർണിയ സർവകലാശാലയിലും പഠിച്ചു. പാരാമൗണ്ട് പിക്ചേഴ്സുമായി അഭിനയ കരാർ ഒപ്പിടുന്നതിന് മുമ്പ് നാടകം പഠിക്കുകയും, സ്റ്റേജ് നാമം ആയി ജൂഡിത്ത് ആംസ്  ഉപയോഗിച്ചിരുന്നു. സ്റ്റുഡിയോയിലെ സയൻസ് ഫിക്ഷൻ ചിത്രമായ വെൻ വേൾഡ്സ് കൊളൈഡ് (1951) എന്ന ചിത്രത്തിലൂടെയാണ് അവർ അരങ്ങേറ്റം കുറിച്ചത്. തുടർന്ന് റിക്കോച്ചെ റൊമാൻസ് (1954). എന്ന ചിത്രത്തിലും അഭിനയിച്ചു.
ടെലിവിഷനിൽ 1964-ൽ ആരംഭിച്ച സോപ്പ് ഓപ്പറ ജനറൽ ഹോസ്പിറ്റലിൽ ഓഡ്രി മാർച്ച് ഹാർഡി എന്ന കഥാപാത്രത്താലാണ് അവർ കൂടുതൽ അറിയപ്പെടുന്നത്. അമ്പത് വർഷത്തിലേറെയായി ഈ പരമ്പര ചരിത്രത്തിലെ ഏറ്റവും ദൈർഘ്യമേറിയതും ഇതിൽ ആംസിന്റെ കഥാപാത്രം വളരെക്കാലം നീണ്ടുനിന്നതും ഒന്നിലധികം എമ്മി അവാർഡുകളും നേടിയിരുന്നു.
ആദ്യകാലജീവിതം
ആംസ് തന്റെ ആദ്യകാല ജീവിതം പോർട്ട്‌ലാന്റിൽ ചെലവഴിച്ചു. പക്ഷേ അവളുടെ മാതാപിതാക്കൾക്ക് പസഡെന പ്ലേ ഹൗസിൽ പ്രകടനം നടത്താനും പഠിപ്പിക്കാനും കഴിയുന്നതിനായി കാലിഫോർണിയയിലേക്ക് താമസം മാറ്റി. യൂണിവേഴ്സിറ്റി ഹൈസ്കൂളിൽ നിന്ന് ബിരുദം നേടിയ അവർ പിന്നീട് ലോസ് ഏഞ്ചൽസിലെ കാലിഫോർണിയ സർവകലാശാലയിൽ ചേർന്നു, അവിടെ അമ്മ സർവ്വകലാശാലയുടെ നാടക വിഭാഗത്തിൽ പ്രൊഫസറായിരുന്നു.
ആദ്യകാല ജോലി
1949-ൽ തീർത്ഥാടന നാടകത്തിൽ ആംസ് പ്രൊഫഷണലായി അരങ്ങേറ്റം കുറിച്ചു. കാലിഫോർണിയയിലെ പസഡെനയിലെ പസഡെന പ്ലേ ഹൗസിൽ വൺ ഫൂട്ട് ഇൻ ഹെവൻ എന്ന സിനിമയിൽ അഭിനയിക്കാൻ മാതാപിതാക്കളോടൊപ്പം ചേർന്നു. ജൂഡിത്ത് ആംസ് എന്ന സ്റ്റേജ് നാമത്തിൽ അവർ സിനിമയിലേക്ക് മാറി, 1950 കളുടെ തുടക്കത്തിൽ പാരാമൗണ്ട് പിക്ചേഴ്സുമായി മൂന്ന് വർഷത്തേക്ക് കരാറിലായിരുന്നു. 1933-ൽ ഇതേ പേരിൽ പുറത്തിറങ്ങിയ നോവലിനെ അടിസ്ഥാനമാക്കിയ ഒരു സയൻസ് ഫിക്ഷൻ ത്രില്ലറായ വെൻ വേൾഡ്സ് കൊളൈഡ് (1951) ആയിരുന്നു അവരുടെ ആദ്യ ചലച്ചിത്രം. അതേ വർഷം, യു‌സി‌എൽ‌എയിലെ സാഹോദര്യജീവിതം രേഖപ്പെടുത്തുന്ന ഒരു ഹ്രസ്വചിത്രമായ ടോസ്റ്റ് ടു ഔവർ ബ്രദറിൽ അവർ അഭിനയിച്ചു. അവിടെ അവർ ഒരു വിദ്യാർത്ഥിയായിരുന്നു. ദി ടേണിംഗ് പോയിന്റ് (1952) എന്ന നോയർ സിനിമയിൽ അവർക്ക് അംഗീകാരമില്ലാത്ത ഒരു വേഷം ഉണ്ടായിരുന്നു. തുടർന്ന് വെസ്റ്റേൺ ആരോഹെഡിൽ (1953) ചാൾട്ടൺ ഹെസ്റ്റണിനൊപ്പം ഒരു ചെറിയ ഭാഗം വേഷം ഉണ്ടായിരുന്നു. അടുത്ത വർഷം, വെസ്റ്റേൺ കോമഡി റിക്കോച്ചെറ്റ് റൊമാൻസ് (1954) എന്ന സിനിമയിൽ അഭിനയിച്ചു. പ്രൈം-ടൈം ടെലിവിഷനിലെ തന്റെ പതിവ് വേഷത്തിൽ, ആംസ് 1959-ൽ ആ പ്രോഗ്രാമിന്റെ അവസാന സീസണിൽ ദി ലൈനപ്പിൽ പോലീസ് വനിത സാൻഡി മക്അലിസ്റ്ററായി അഭിനയിച്ചു. ദി ലൈഫ് ആൻഡ് ലെജൻഡ് ഓഫ് വ്യാറ്റ് ഇയർപ്, ദി വിർജീനിയൻ, അയേൺസൈഡ്, വാഗൺ ട്രെയിൻ, ട്രാക്ക്ഡൗൺ, ബെൻ കേസി, പെറി മേസൺ, ആൽഫ്രഡ് ഹിച്ച്കോക്ക് പ്രസന്റ്സ്, സയൻസ് ഫിക്ഷൻ തിയേറ്ററിൽ ആറ് വ്യത്യസ്ത വേഷങ്ങൾ തുടങ്ങിയവയിലും ടെലിവിഷനിൽ ഡസൻ കണക്കിന് അതിഥി വേഷങ്ങളും ആംസ് അഭിനയിച്ചിരുന്നു. 1960-ലെ വെസ്റ്റേൺ ഗൺഫൈറ്റേഴ്‌സ് ഓഫ് അബിലൈനിൽ ബസ്റ്റർ ക്രാബ്, ബാർട്ടൻ മക്ലെയ്ൻ എന്നിവർക്കൊപ്പം പ്രധാന വേഷത്തിൽ അഭിനയിച്ചു.
പുറത്തേക്കുള്ള കണ്ണികൾ
വർഗ്ഗം:1929-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:അമേരിക്കൻ ടെലിവിഷൻ നടിമാർ
ഫിഖ്‌ഹ്
ഇസ്‌ലാം മതത്തിലെ ശരീഅത്ത്‌ നിയമങ്ങളുടെ അടിസ്ഥാനത്തിൽ കർമ്മപരമായ കാര്യങ്ങളിൽ മതവിധികൾ വ്യക്തമാക്കുന്ന വിജ്ഞാന ശാഖക്കാണ് സാങ്കേതികമായി ഫിഖ്ഹ് അഥവാ ഇസ്ലാമിക കർമശാസ്ത്രം എന്ന് പറയുന്നത് (അറബി:فقه').ജ്ഞാനം എന്നാണ് ഫിഖ് ഹ് എന്നതിന്റെ ഭാഷാർഥം.
മേഖലകൾ
പ്രധാനമായും നാലു മേഖലകൾ ഫിഖ്ഹിനു കീഴിൽ വരുന്നു.
മതവിധികൾ
ശരീഅത്ത്‌ നിയമങ്ങളുടെ അടിസ്ഥാനത്തിലുള്ള മത വിധികൾ അഞ്ചായി തരം തിരിച്ചിരിക്കുന്നു.
വർഗ്ഗം:ഫിഖ്ഹ് വർഗ്ഗം:അറബി വാക്കുകളും പ്രയോഗങ്ങളും
റാഫേൽ
നവോത്ഥാനകാല ഇറ്റലിയിലെ ചിത്രകാരനും ശില്പിയുമായിരുന്നു റാഫേൽ എന്നറിയപ്പെടുന്ന റഫായേലോ സാൻസിയോ (ഏപ്രിൽ 6, 1483 - ഏപ്രിൽ 6, 1520). മൈക്കലാഞ്ചലോ, ലിയണാർഡോ ഡാവിഞ്ചി എന്നിവരോടൊപ്പം റഫേലിനെ നവോത്ഥാനാചാര്യന്മാരിലൊരാളായി കണക്കാക്കപ്പെടുന്നു.